ΑΝΑΓΝΩΣΕΙΣ: Διδάσκοντας λογοτεχνία\nΑ. Το να διδάσκεις λογοτεχνία, σημαίνει να βρίσκεσαι σ’ ένα πλατύ επικοινωνιακό κύκλωμα. Οι αποδέκτες των ακαδημαϊκών μαθημάτων θα βρεθούν μια μέρα –αν τους συντρέξει η τύχη- καθηγητές στη δευτεροβάθμια εκπαίδευση. Από εδώ, νέες φουρνιές αποδεκτών θα μετακομίσουν στις ακαδημαϊκές αίθουσες. Η μεταδιδόμενη «γνώση», μέσα από κυκλώματα που κάνουν μερικά χρόνια για να ολοκληρωθούν, επιστρέφει κατά κάποιο τρόπο στην αρχική της θέση. Μ’ αυτές τις φουρνιές –άρα και με τον εαυτό του- πρέπει να αναμετρηθεί ο δάσκαλος.\nΒ. Η λογοτεχνία δεν είναι μόνον ένας τρόπος/τόπος επικοινωνίας: είναι επίσης κι ένας τύπος γνώσης. Κι αναρωτιόμαστε αν αξίζει τον κόπο ν’ ασχοληθούμε μαζί της σε διδακτικό επίπεδο. Πιστεύω ότι αν έχει νόημα η μελέτη άλλων τύπων γνώσης, για παράδειγμα τα μαθηματικά και η φιλοσοφία, έχει ένα νόημα και η μελέτη της λογοτεχνίας. Μια άρνησή της ως αντικείμενο μελέτης θα ήταν θεμιτή μόνον με τη λογική της ολικής άρνησης του συστήματος κουλτούρας όπου οι εμπειρίες συσσωρεύονται και οργανώνονται.\nΒέβαια η κουλτούρα –μνήμη μιας συλλογικότητας- δεν είναι μια αθώα συσσώρευση πληροφοριών. Κουλτούρα είναι επίσης τα μέσα που οργανώνουν και αποθηκεύουν την πληροφορία. Κι αν λειτουργούν μηχανισμοί διατήρησης, πρέπει αναγκαστικά να ενεργοποιούνται και μηχανισμοί αποκλεισμού. Έτσι ώστε η κουλτούρα, όπως μεταδίδεται από τα πανεπιστήμιά μας, ως μνήμη μιας συλλογικότητας που ταυτίζεται με τις προνομιούχες τάξεις, αποκλείει τις εμπειρίες άλλων ομάδων.\nΈτσι και η λογοτεχνία θα είναι μια ταξική λογοτεχνία. Τότε όμως δημιουργούνται δύο προβλήματα:\n1) είναι αναγκαίο να αντικρούσουμε tout court αυτή την επιλεγμένη λογοτεχνική κληρονομιά, αυτή την πολιτισμική αυθαιρεσία; Το ν’ αρνηθείς κάτι αφού το γνωρίσεις, μπορεί να είναι μια επιλογή, να το αρνηθείς a priori είναι μια αυτοκαταστροφική και παιδαριώδης συμπεριφορά,\nΡάνια Μπέλλου, Ghost of my Shadow II, 2012,\nμολύβι σε γιαπωνέζικο χαρτί\n2) αν δεν αναγνωρίζουμε τον εαυτό μας στα ενδιαφέροντα και τα προγράμματα των προνομιούχων ομάδων, θα πρέπει αναγκαστικά να αντικαταστήσουμε συνολικά, ως αντικείμενο μελέτης, την αυθαιρεσία της άρχουσας τάξης με την αυθαιρεσία των κατώτερων τάξεων; Αυτό θα σήμαινε ως επιλογή μελέτης μια κουλτούρα ανέκαθεν καταπιεσμένη και καταδικασμένη σ’ έναν ελάχιστο και ασφυκτικό χώρο, μια λογοτεχνία ισχνή και ακατάστατη, θα σήμαινε να πλησιάζεις γνώσεις και εμπειρίες μονοδιάστατες, ευνουχισμένες, ακρωτηριασμένες, κείμενα χωρίς εκείνες τις υγιείς ασάφειες που ευδοκιμούν μόνον σε ευρύχωρες και ανοικτές περιοχές. Μια τέτοια μελέτη έχει βέβαια κοινωνιολογικό ενδιαφέρον –και θα πρέπει γι’ αυτό να τη λάβουμε υπόψη μας- αλλά δεν θα βοηθήσει στο να διευρυνθεί ο ζωτικός χώρος μιας κουλτούρας που περιορίζεται στις στενές ζώνες της υπο-κουλτούρας.\nΜέχρι τη στιγμή που η ιστορία δεν αλλάξει τις σχέσεις εξουσίας ανάμεσα στις τάξεις, δίνοντας τη σκυτάλη σε μια πραγματικά εναλλακτική κουλτούρα, θα είναι ανώφελο οι δάσκαλοι –στην πλειοψηφία τους αστοί διανοούμενοι- να έχουν την αξίωση να διδάξουν στους προλετάριους την ίδια τους την κουλτούρα. Καθήκον του αστού –καλόπιστου δάσκαλου- που αποδέχτηκε τα συμφέροντα των κατωτέρων τάξεων, δεν μπορεί να είναι, για την ώρα, παρά εκείνο της οργάνωσης μιας πορείας απομυθοποίησης και απογύμνωσης από την υποτιθέμενη αντικειμενικότητα. Και δεν θα το κάνει προτείνοντας την άρνηση της «μεγάλης αστικής κουλτούρας», αλλά πιέζοντας ν’ αλλάξει η παραδοσιακή προσέγγιση σ’ αυτή την ασαφή και πλούσια παράδοση.\nΓ. Θα πρέπει να εξηγήσουμε για άλλη μια φορά ότι η μελέτη της λογοτεχνίας, όπως και κάθε άλλη μορφή γνώσης, δεν είναι κοινωνικά ουδέτερη. Η προσέγγιση που αναπαράγεται μέσα στο αστικό σχολικό/πανεπιστημιακό σύστημα, ενώ παρουσιάζεται φυσιολογική και αθώα, στην πράξη εξυπηρετεί τα συμφέροντα μιας τάξης που την ενδιαφέρει η εκπαίδευση ατόμων στη μη-αντίληψη και στην συγκατάθεση. Αφού συνειδητοποιήσουμε την αυθαιρεσία του παραδοσιακού τρόπου γνώσης, αφού καταγγείλουμε την κοινωνική πρακτική που τον καθορίζει, θα μπορέσουμε να περάσουμε στην επιλογή των προσεγγίσεων στο «λογοτεχνικό», που δεν θα υπηρετούν πια τα παλιά γνωστά συμφέροντα.\nΌλη αυτή η σειρά πράξεων –συνειδητή άρνηση των παλαιών τρόπων γνώσης και εντοπισμός καινούριων, που θα βασίζονται σε μια διαφορετική πρακτική- θα έχει στο κέντρο της τη μεγάλη επιχείρηση επανάκτησης του κειμένου. Αυτό που προέχει είναι η ανάκτηση της κριτικής ικανότητας, στην πιο πλατιά της έννοια. Δεν αρκεί ο φοιτητής/μαθητής να είναι σε θέση να καταλάβει τα λόγια του δάσκαλου. Προϋπόθεση εξάλλου κάθε επικοινωνίας είναι η κοινή γλώσσα πομπού και δέκτη. Αλλά, για να μην μείνει η επανεμφάνιση του κειμένου στη σχολική σκηνή μια απλή θεατρική παράσταση του δάσκαλου, θα πρέπει να δοθούν στους δέκτες οι αναγκαίοι για την ερμηνεία κώδικες. Ο φοιτητής/μαθητής, σε θέση να προχωρήσει αυτόνομα στην αποκωδικοποίηση, θα αποβάλει το ρόλο του ακροατή και θα μπορέσει να ενεργοποιήσει τη φυσιολογική ανάγκη κάθε ατόμου, δηλαδή το λόγο.\nΚαι το ερώτημα που μπαίνει: η πρόταση νέων τρόπων γνώσης, νέων μεθόδων, απομακρύνει τον κίνδυνο να πέσουμε στην ψευδαίσθηση της αντικειμενικότητας; Θα πρότεινα λοιπόν, πριν ακόμη από το ίδιο το αντικείμενο μελέτης, να προσδιορίσουμε την ιστορικότητα και να συσχετίσουμε τα εργαλεία με τα οποία ετοιμαζόμαστε να το γνωρίσουμε. Ίσως αυτή να είναι η καλύτερη μέθοδος, όπου αυτός που διδάσκει λογοτεχνία θα συμβάλει στη δημιουργία ιστορικής συνείδησης στους αποδέκτες του.\nΌταν θα έχουμε επανακτήσει τα κείμενα, όταν θα αισθανθούμε την ικανοποίηση ότι διατρέξαμε, κι ακόμη ότι αναμετρηθήκαμε μ’ έναν μεγάλο αριθμό από αυτά, θα μπορέσουμε στο τέλος να αφεθούμε στην αναζήτηση της εμπειρίας.


Cozy kitchen moments...and more!: Μαΐου 2011\nMy cozy moments...Καλωσήρθατε στη γωνιά μου!\nΚαλωσήρθατε στη γωνιά μου! Είναι μια γωνιά σπιτική, χαλαρή, με διάθεση για δημιουργία και πειραματισμούς! Η βάση του blog είναι η αγάπη μου για τη μαγειρική, είτε αυτή αφορά παλιές αγαπημένες συνταγές γιαγιάδων και μαμάς, είτε δικούς μου πειραματισμούς και εμπνεύσεις. Θέλοντας να μοιραστώ ιδέες και γεύσεις που βρίσκω από ενδιαφέρουσες ως πολυαγαπημένες αποφάσισα να ξεκινήσω αυτό το blog.\nΠέρα όμως από συνταγές και εμπειρίες στη μαγειρική, θα ασχοληθώ και με άλλες δημιουργικές στιγμές μου, με άλλα πράγματα που με χαλαρώνουν και μου φτιάχνουν τη διάθεση. Ένα από αυτά είναι π.χ. η ζωγραφική (και γενικά διακόσμηση) νυχιών. Δεν είμαι επαγγελματίας, απλά είναι κάτι που μου αρέσει, οπότε σκοπεύω να προσθέσω και σχετικό υλικό, όπως και για ο,τιδήποτε άλλο μπορεί να μου φανεί ενδιαφέρον στην πορεία. Καλή μας διασκέδαση!\nΑναρτήθηκε από Alexandra στις 12:28 μ.μ. 0 σχόλια


Καμία αλλαγή στις προεθνικές | Onsports.gr\nhome ΣπορΆλλα ΣπορΚαμία αλλαγή στις προεθνικές Κοινοποιήστε\nΚαμία αλλαγή στις προεθνικές Συντάκτης: Onsports Team\nΔημοσίευση: Τρίτη, 23 Αυγούστου 2011 12.30\nΤα ίδια ονόματα θα απαρτίζουν τις προεθνικές ομάδες ξιφασκίας για την προσεχή αγωνιστική περίοδο.\tΟ «κορμός» παραμένει ο ίδιος με κάποιες μικρές προσθαφαιρέσεις στα τρία όπλα, σύμφωνα με όλα τα δεδομένα που είχαν στα χέρια τους οι ομοσπονδιακοί προπονητές. Έτσι, υπάρχουν συνολικά 38 αθλητές και αθλήτριες στις προεθνικές ομάδες Κέντρου και άλλους 28 στις αντίστοιχες της περιφέρειας. Οι αθλητές από τις προεθνικές ομάδες:\nΟι Φίλιππος Νισσίμ (3ος πρωταθλητής Ευρώπης στο ξίφος ασκήσεως Εφήβων 2007), Νίκος Πέρδικας (πρωταθλητής Ελλάδος 2007 στο ξίφος μονομαχίας Ανδρών) και Βασίλης Φλώρος εγκατέλειψαν (οι δύο πρώτοι λόγω σπουδών ο τρίτος για εργασιακούς λόγους).\nΑντίθετα, επιστρέφουν οι Τζέισον Ντουράκος και Νίκη Σιδηροπούλου (Ολυμπιονίκες) και ο Γιώργος Νάκης (πανελληνιονίκης 2011 στο ξίφος μονομαχίας). Αξίζει να σημειωθεί ότι ο νέος αγωνιστικός σχεδιασμός προβλέπει τη δυνατότητα συμμετοχής στις αγωνιστικές προπονήσεις (δύο φορές την εβδομάδα) και τα καμπ σε «επισκέπτες» αθλητές και αθλήτριες, με την παρουσία των σωματειακών προπονητών τους. Οι συγκεκριμένοι αθλητές - αθλήτριες προέρχονται από τα Κέντρα Προπόνησης Ανάπτυξης Υψηλού Αθλητισμού της ΕΟΞ και έχουν αξιολογηθεί από τους ομοσπονδιακούς προπονητές για να βοηθούν το γενικό πρόγραμμα προπονήσεων.\nΓενικότερα ο σχεδιασμός των προπονήσεων των προεθνικών ομάδων προσδιορίζεται από ένα τριπλό στόχο:\nΤην εκπροσώπησή μας στο επικείμενο Παγκόσμιο Πρωτάθλημα Ανδρών/Γυναικών (8-16/10, Κατάνια).\nΤο κριτήριο επιλογής των αθλητών - αθλητριών μας για τις προολυμπιακές προκρίσεις ζώνης και την (εκτός απροόπτου) απ’ ευθείας συμμετοχής της Βουγιούκα στους Ολυμπιακούς Αγώνες του Λονδίνου.\nΤον εντοπισμό και επιλογή νέων ταλαντούχων αθλητών - αθλητριών, που θα αποτελέσουν τον κορμό των προεθνικών ομάδων για το σχεδιασμό 2013-16.


Τροία – Αγγελιαφόρος\nTag - Τροία\naviketos2022-01-07T00:36:09+02:00«Το 1829, o οκτάχρονος Ερρίκος Σλήμαν έλαβε ως χριστουγεννιάτικο δώρο ένα βιβλίο, στο οποίο υπήρχε μια εικόνα με την καιόμενη Τροία. Ρώτησε τον πατέρα του εάν υπήρξε πραγματικά και εκείνος του απάντησε καταφατικά. Τότε, ο μικρός Σλήμαν, του είπε πως όταν μεγαλώσει και γίνει πλούσιος θα την βρει. Αυτό γράφει στην αυτοβιογραφία του. Η έρευνα δεν μπορεί να το επιβεβαιώσει....


Πέμπτη, 10 Ιανουαρίου 2013 11:58\n23 Ιανουαρίου 2013 στις 7.30 το απόγευμα. Θα μιλήσουν ο Θανάσης Μήνας και η συγγραφέας.\nΗ Μαρία Γαβαλά γεννήθηκε στο Κορωπί Αττικής το 1947. Σπούδασε Ιστορία και Αρχαιολογία στο Πανεπιστήμιο της Αθήνας και έχει δουλέψει στην εκπαίδευση. Έχει ασχοληθεί με το επιστημονικό ντοκιμαντέρ , έχει γυρίσει ντοκιμαντέρ για την τηλεόραση και αφηγηματικές ταινίες μικρού και μεγάλου μήκους. Έχει γράψει κείμενα για τον κινηματογράφο, που έχουν δημοσιευθεί σε περιοδικά, εφημερίδες και στις ειδικές εκδόσεις του Φεστιβάλ Κινηματογράφου Θεσσαλονίκης. Επίσης έχει μεταφράσει θεωρητικά κείμενα για τον κινηματογράφο και σύγχρονη γαλλική λογοτεχνία . Ο λεμονόκηπος (Κέδρος, 2012) είναι το όγδοο βιβλίο της. Από τις Εκδόσεις Κέδρος κυκλοφορεί επίσης και η συλλογή διηγημάτων της Από γυαλί (2011). Όλοι οι διαγωνισμοί με προσκλήσεις του culturenow.gr\nBooze Cooperativa, Κολοκοτρώνη 57 Αθήνα (Etage Litteraire)\nΤετάρτη 23 Ιανουαρίου 2013, στις 7:30 το βράδυ


Τεταμένο το κλίμα στον Σκαϊ. Μετάνιωσε ο Λιάγκας για την συνεργασία - nassosblog.gr\nby Nassos 2 Ιουλίου, 2020, 11:20 πμ 99k Views 4 Σχόλια\nPrevious article Νάξος χθες. Η εμπροσθοβαρής κοπελίτσα το… ρουφάει με μανία\nNext article Έτσι αποχαιρέτησαν οι μαϊντανοί την Μενεγάκη – “Γκώσαμε” από τις καρδούλες\n2 Ιουλίου, 2020 at 11:29 πμ\nΤο γνωστό κόλπο του Λιάγκα συμβόλαιο χωρίς να προσφέρει τίποτα.\n2 Ιουλίου, 2020 at 7:17 μμ\nΠαιδιά ο Γ. Λιαγκας είναι πολύ καλός παρουσιαστής ! Είναι λαμπερός και έχει άστρο. Ναι έχει κάνει λάθη. Τα έχει ομολογήσει ! Εχει ζητήσει συγνώμη. Είναι συναισθηματικός και ψυχούλα. Είναι αληθινός και ευαίσθητος και πολύ πιο καλός από τόσους άλλους και άλλες ……κυρίως από κάποιες άλλες !!!!!!\nαγαπητε Λιαγκα says:\n2 Ιουλίου, 2020 at 11:03 μμ\nMHΔΕΝ ΑΓΑΝ , το να ξεπερνας τα ορια γενικως εχει παντα καποιο τιμημα\n3 Ιουλίου, 2020 at 2:11 μμ\nΟ μεγαλύτερος καραγκιόζης που υπαρχει!!\nΣυναγερμός στην Κέρκυρα:Θετικές στον κορoνοϊό δύο αθλήτριες του Κρίκετ 3 Αυγούστου, 2020


Αλίκη Βουγιουκλάκη: Η προκλητική πόζα μετά το διαζύγιο με τον Παπαμιχαήλ και οι γυμνές φωτογραφίες που απέσυρε από το περιοδικό - Retromania - Athens magazine\n12 Ιανουαρίου 2019 11:06\nΕΙΤΕ ΕΠΙΣΗΣ: Οι ευτυχισμένες στιγμές της Σιας Κοσιώνη λίγο πριν το τέλος που ήρθα ξαφνικά!\nΈτσι, το περιοδικό κυκλοφόρησε χωρίς όλες τις επίμαχες πόζες και όπου χρειάστηκε «έπεσε μαχαίρι». Το 1975, η φωτογράφιση θεωρήθηκε προκλητική, αν και δεν ήταν ιδιαίτερα αποκαλυπτική. Τα ήθη ήταν πολύ συντηρητικά και το photoshop ανύπαρκτο.Η Βουγιουκλάκη, πάντως, όπως βλέπετε, ήταν γοητευτική και διατηρούσε το κορμί της νεανικό, με την αιώνια δίαιτα που έκανε, καταπιέζοντας, όσο ελάχιστες καλλιτέχνιδες, τον εαυτό της και την έμφυτη βουλιμία της. Ήταν η απόλυτη επαγγελματίας, όπως μαρτυρούν όλοι όσοι συνεργάστηκαν μαζί της....


Showing 1 - 20 results of 990 for search '', query time: 0.05s\n20 Φαρίδης Κωνσταντίνος 16 Τσερβάκη Σταυρούλα 15 Χεκίμογλου Ευάγγελος Α. (1953-) 12 Μεμής Χρήστος 10 Παπαγιαννόπουλος Απόστολος 8 Αυλίδου Εύα more ... 7 Μπάσδου Ράνια 6 Βέμπος Θανάσης 1963- 6 Κορής Γιώργος 6 Ξένος Θανάσης Π 6 Σωτηρίου Ηλίας 5 Rutland Jonathan 5 Γεωργαλάς Γεώργιος Κ. (1928-2016) 5 Σαββάκη Χρυσή Β 5 Σιαμάκης Κωνσταντίνος Γ. (1941-) 5 Φαρμάκης Δημήτριος Κ 5 Χατζημανώλη Άννα (1954-) 4 Andersen H. C. 1805-1875 4 Atkinson Mike (1947-) 4 Barbetti Yvette 4 Harrison Hazel 4 Ανδρεάδης Γεώργιος Κυρ. (1936-) 4 Ατρείδης Γιώργος Β 4 Βαφειάδης - Χασόπουλος Νίκος 4 Βλάχος Ίων 4 Γιούρη - Τσοχατζή Αικατερίνη 4 Θεοχάρους Χαρά 4 Καραγιάννης Δημήτριος Ι 4 Κεραμυδάς Ανέστης Σ 4 Μοσχόπουλος Βίκτωρ see all ... less ...


Γκόλιας: «Η ΑΕΛ είναι τεράστια ομάδα»\nΚυριακή 25 Σεπτεμβρίου 2016 23:18\nΟ "χρυσός" σκόρερ της ΑΕΛ στις καθυστερήσεις του αγώνα με τον Ολυμπιακό, Νίκος Γκόλιας, εκθείασε τη δουλειά του προπονητικού επιτελείου και την προσπάθεια των συμπαικτών του.\n''Όταν έφτασε μπροστά μου η μπάλα, θέλησα να σουτάρω αμέσως, τελικά κόντραρε και κατέληξε στα δίχτυα του Ολυμπιακού. Ήταν η πρώτη νίκη της σεζόν, μια σπουδαία νίκη ψυχολογίας κόντρα σε μια μεγάλη ομάδα. Συγχαρητήρια σε όλους τους συμπαίκτες μου και στο προπονητικό επιτελείο, το οποίο μας προετοίμασε άψογα για αυτή την αναμέτρηση.\nΘέλω να πω επίσης ένα μπράβο στον κόσμο μας, τον ευχαριστώ ειλικρινά για τη στήριξή του σήμερα. Ήταν ο 12ος παίκτης της ομάδας μας και του ζητώ να βρίσκεται εδώ σε κάθε αγώνα, στο πλευρό μας. Σιγά σιγά πρέπει να περιορίσουμε τα αρνητικά στοιχεία του παιχνιδιού μας, γιατί και σήμερα κάναμε λάθη, και να κρατήσουμε μόνο τα θετικά για τη συνέχεια.\nΑπό εδώ και πέρα πρέπει να ξεχάσουμε τη νίκη επί του Ολυμπιακού και να προετοιμαστούμε για τον αγώνα με τον Λεβαδειακό το Σάββατο. Παίζαμε εντός έδρας, η ΑΕΛ είναι πάντα τεράστια ομάδα και διεκδικεί τη νίκη κόντρα σε κάθε αντίπαλο. Προερχόμαστε από μια εκτός έδρας ήττα με πολύ κακή εμφάνιση κόντρα στην Κέρκυρα και έπρεπε να αντιδράσουμε.\nΘέλω να επαναλάβω ότι μεγάλο μερίδιο για την επιτυχία έχει το προπονητικό επιτελείο μας, τώρα πρέπει να δούμε τα θετικά και να μη μείνουμε σε αυτό το αποτέλεσμα, γιατί αν κάνουμε αυτό το λάθος θα πέσει πάλι η απόδοσή μας. Αξίζαμε τη νίκη και με τον Ηρακλή, δεν την πήραμε, αποπροσανατολιστήκαμε και ακολούθησε αυτή η κακή εμφάνιση και ήττα κόντρα στην Κέρκυρα.\nΜετά από αυτό το ματς μιλήσαμε πολύ μεταξύ μας, είδαμε τα λάθη μας, δουλέψαμε καλά και συνειδητοποιήσαμε ότι αν τα επαναλάβουμε κόντρα σε έναν μεγάλο αντίπαλο, όπως είναι ο Ολυμπιακός, θα το πληρώσουμε ακριβά. Πρέπει να μείνουμε συγκεντρωμένοι, αξίζουν πολλά συγχαρητήρια σε όλη την ομάδα για την προσπάθεια και το θετικό αποτέλεσμα.\nΟι βασικοί, τα παιδιά που μπήκαν αλλαγή, όσοι παίκτες έμειναν εκτός αποστολής ήθελαν πολύ τη νίκη, πίστευαν σε αυτή και τους αξίζει ένα μεγάλο μπράβο. Η μπάλα βρέθηκε μπροστά μου, δεν το σκέφτηκα καθόλου πριν σουτάρω δυνατά, κόντραρε και κατέληξε στα δίχτυα του Ολυμπιακού", δήλωσε ο 23χρονος ποδοσφαιριστής στην κάμερα της Nova μετά το τέλος του αγώνα.


Black & Decker TS75R Τοστιέρα 800W – ToolsHouse\nΑρχική σελίδα\tΕίδη Σπιτιού\tΟικιακές Συσκευές - Είδη\tBlack & Decker TS75R Τοστιέρα 800W\nBlack & Decker TS75R Τοστιέρα 800W\nΗ Black & Decker TS75R τοστιέρα έχει μέγιστη ισχύ 800W και αντικολλητικές πλάκες. Είναι εύκολη στο καθάρισμα και διαθέτει συλλέκτη για ψίχουλα και λίπη.\nΗ Black & Decker TS75R τοστιέρα έχει μέγιστη ισχύ 800W και αντικολλητικές πλάκες. Είναι εύκολη στο καθάρισμα και διαθέτει συλλέκτη (δοχείο) για ψίχουλα και λίπη. Η Black & Decker TS75R τοστιέρα μπορεί να χρησιμοποιηθεί και σαν γκριλ. Επιπλέον, οι πλάκες της μπορούν να ρυθμιστούν εύκολα για ίσιο ψήσιμο και φωτεινή ένδειξη λειτουργίας.\nΔώστε πρώτος μία αξιολόγηση “Black & Decker TS75R Τοστιέρα 800W” Ακύρωση απάντησης\nNilfisk 1407015040 Σετ Φιλτρόσακοι Χάρτινοι Για Σκούπες GD930\n€36,00 με ΦΠΑ Διαβάστε περισσότερα\nFERRARA 147-29051 Ανεμιστήρας Φ30cm Box Fun\n€15,99 με ΦΠΑ Διαβάστε περισσότερα


27 Μαρτίου 2021 | 06:50\n19 φωτογραφίες που θα σας θυμίσουν το σπίτι της γιαγιάς. Το σπίτι της γιαγιάς ήταν το αγαπημένο μας σπίτι στα παιδικά μας χρόνια. Σίγουρα όποια ευχάριστη παιδική ανάμνηση με την οικογένειά μας έχουμε, την έχουμε ζήσει μέσα στο σπίτι της γιαγιάς.\nΤα φαγητά που έφτιαχνε, το ότι μας τα τάιζε με το ζόρι, η ζακέτα που μας πίεζε να φορέσουμε μέχρι και τέλη Μαΐου γιατί “το βράδυ έχει ψύχρα”, μέχρι τα παραμύθια που μας διάβαζε, τα παιχνίδια που μας έδινε να παίξουμε και τα παιχνίδια που κάναμε στην αυλή μας.\nΔείτε ακόμα 50 αστείες φωτογραφίες συγκατοίκησης: Θα ταυτιστείτε\nΣτο παρακάτω άρθρο λοιπόν αποφασίσαμε να συγκεντρώσουμε για εσάς 19 αστείες και γλυκές συνάμα εικόνες που θα σας θυμίσουν κι εσάς το σπίτι της γιαγιάς. Είστε έτοιμοι να θυμηθείτε τα παιδικά σας χρόνια με μία χιουμοριστική αύρα; Διαβάστε παρακάτω:\nΤην θυμάστε αυτήν την κούκλα; Βέβαια και την θυμάστε. Είναι οι κούκλες που είχαν κρατήσει οι γιαγιάδες μας και πιθανότατα ήταν οι κούκλες που έπαιζαν οι μητέρες μας μαζί τους. Κούκλες με πολύ φουσκωτά φορέματα που μας άρεσαν πολύ και δεν μας άρεσαν καθόλου, λίγα χρόνια αργότερα.\nΤα ραφτικά της γιαγιάς είχαν πάντα μία ξεχωριστή θέση μέσα στο σπίτι. Ακόμη κι αν η γιαγιά σου δεν ήξερε να πλέκει, σίγουρα είχε άκρως τακτοποιημένα τα ραφτικά της. Σίγουρα προσπάθησε να σε μάθει να ράβεις κουμπιά από 9 χρονών, ειδικά αν γεννήθηκες κòριτσάκι.\nΜπορεί εσύ να μην θες ούτε να τα βλέπεις αυτά τα χαλιά μέσα στο σπίτι σου, όμως η γιαγιά σου τα λάτρευε. Όσα περισσότερα σχέδια και χρώματα είχαν τα χαλιά τόσο πιο μοντέρνα ήταν για την γιαγιά σου. Τι να πεις κανείς…\nΦυσικά και η γιαγιά σου είχε πολλά σεμεδάκια. Σεμεδάκια πάνω από την τηλεόραση, σεμεδάκια στο ξύλο του κρεβατιού, σεμεδάκια στα ράφια. Κι ένα τεράστιο σεμεδάκι που το τοποθετούσε πάνω από το τραπεζομάντηλο της τραπεζαρίας. Γιατί έτσι.\nΑυτά τα κάδρα υπήρχαν σίγουρα στο σπίτι της γιαγιάς. Κανείς δεν γνώριζε τον ζωγράφο, κανείς δεν γνώριζε από που τα πήρε, αλλά υπήρχαν. Και ήταν είτε ίδια είτε πανομοιότυπα σε κάθε σπίτι. Σίγουρα οι ζωγράφοι τους, είχαν γνωρίσει μεγάλη επιτυχία, ακόμη κι αν το όνομά τους, δεν το γνώριζαν και πολλοί άνθρωποι.\nΟι γιαγιάδες έχουν πολλά χόμπι για να γεμίζουν την μέρα τους. Και οι περισσότερες αν δεν ασχολούνται με το πλέξιμο, ασχολούνται με την κηπουρική. Κι αν δεν είναι από τις γιαγιάδες που ζούνε στα χωριά, αυτό δεν τις σταματάει από το να γεμίσουν το σπίτι τους με φυτά εσωτερικού χώρου. Που τους μιλάνε και τους τραγουδάνε.\nΑυτό το φωτιστικό είναι σίγουρα το φωτιστικό που σε κάθε σπίτι γιαγιάς υπάρχει. Είναι ένα φωτιστικό που μπορεί πλέον να θεωρείτε ντε μοντέ, όμως τότε ήταν πανάκριβο και στο καθάρισμα ήταν σκέτος μπελάς. Οπότε, οι γιαγιάδες μας, έκαναν την ζωή τους δύσκολη στα σίγουρα. Αλλά τις αγαπάμε. Σίγουρα σας θυμίζει το σπίτι της γιαγιάς!\nΣίγουρα αυτή η εικόνα έχει στοιχειώσει τα παιδικά σου χρόνια. Είχες όρεξη για μπισκότα, άνοιγες το κουτί για τα μπισκότα και έβλεπες μέσα κλωστές και κουμπιά. Ε σε πιάνει μία παιδική τρέλα ρε αδερφάκι μου…\nΑυτά τα τάπερ σίγουρα τα έχεις δει και μη σου πω ότι κι εσύ έχεις μερικά από αυτά που σου χάρισε η γιαγιά σου ή που σου τα δάνεισε και δεν τα γύρισες ποτέ πίσω. Τάπερ που είναι χαραγμένα στην μνήμη μας στο σπίτι της γιαγιάς και δεν λένε να χαλάσουν. Σε αντίθεση με τα καινούρια, της πλάκ…γιαγιά, φύγε από το πληκτρολόγιο.\nΣε κάθε σπίτι γιαγιάς υπήρχε ένα συρτάρι που είχε μέσα λίγο από όλα. Μπορεί να ήταν όλα τακτοποιημένα στην εντέλεια, όμως υπήρχε ένα συρτάρι που χωρούσε μέσα, ό,τι δεν χωρούσε σε όλο το υπόλοιπο σπίτι. Από φορτιστές μέχρι παιδικές σου φωτογραφίες και κάτι ξεχασμένα ημερολόγια.\nΤα θυμάσαι αυτά τα διακοσμητικά; Γιατί εμείς τα θυμόμαστε ξεκάθαρα. Υπήρχαν πάνω από το τζάκι ή πάνω σε μερικά ράφια και οι γιαγιάδες μας τα θεωρούσαν πολύ της μόδας και πολύ χαριτωμένα. Αγαπημένο σπίτι της γιαγιάς.\nΑυτό το υπέροχο ρολόι τοίχου που είχε και θερμόμετρο και σε μερικές περιπτώσεις είχε και κούκο θα υπήρχε πάντα στο σπίτι της γιαγιάς. Σίγουρα τα θυμάσαι και σίγουρα για την γιαγιά σου ήταν ιερό κειμήλιο.\nΑυτές οι αξέχαστες κουρτίνες. Σε ουδέτερα χρώματα που ήταν γεμάτα στρας ή στάμπες ή ό,τι άλλο μπορούσες να φανταστείς. Για τις γιαγιάδες σου ήταν η τελευταία λέξη της μόδας. Για εμάς πάλι…απορούμε τι σκεφτόταν ο σχεδιαστής.\nΆλλο ένα αντικείμενο, που οι γιαγιάδες μας χρησιμοποιούσαν για να αποθηκεύουν τα ραφτικά τους. Ήταν σαν μαξιλάρι και μπορούσαν εκεί να καρφώνουν βελόνες και όχι μόνο.\nΗ μπιζουτιέρα στο σπίτι της της γιαγιάς. Εκεί μπορούσες να βρεις τα σκουλαρίκια και τα δαχτυλίδια της. Ήταν η μπιζουτιέρα που ανοίγαμε κρυφά και φορούσαμε τα κοσμήματά της όταν ήμασταν μικροί.\nΣε κάθε σπίτι γιαγιάς υπήρχε μία φοντανιέρα γεμάτη με καλούδια. Σοκολατάκια, καραμέλες γάλακτος ή ό,τι άλλο μπορείς να φανταστείς που φυσικά μας τα έδιναν κρυφά από τους γονείς μας σε μεγάλη ποσότητα γιατί “έχεις αδυνατίσει τελευταία”.\nΑυτοί οι καναπέδες με αυτά τα περίτεχνα σχέδια στο σπίτι της γιαγιάς που λογικά ήταν από όταν η γιαγιά μας ήταν νέα μέσα στο σπίτι. Δεν χρειαζόταν κανένα κάλυμμα για να έχει σχέδιο. Τα είχαν όλα ζωγραφισμένα πάνω τους.\nΚι αν η γιαγιά σου ήταν αθλητικός τύπος τότε σίγουρα είχε κι ένα ποδήλατο γυμναστικής μέσα στο σπίτι, όπου ανεβαίναμε μικρά και κάναμε πως γυμναζόμασταν.\nΓια το τέλος αφήσαμε την πολυθρόνα του παππού. Που ενίοτε καθόταν ο σκύλος ή η γάτα, που ξαφνικά γινόταν εκείνο ο κύρης του σπιτιού. Χαρακτηριστική πολυθρόνα που μας έχει μείνει χαραγμένη στην μνήμη μας.\nAll photos via: buzzfeed.com\nΔιαβάστε όλα τα αστεία άρθρα για το Daddy-Cool.gr\nΒάψ’το αγόρι μου: Τα 5 καλύτερα βαψομούσια στην Ελλάδα στα οποία υποκλινόμαστε ταπεινά (Pics)


Hephaestuswien: Ο 97χρονος Κωνσταντίνος αποφοίτησε από το Παν. Κύπρου\nΟ 97χρονος Κωνσταντίνος αποφοίτησε από το Παν. Κύπρου\nΌταν επιθυμείς κάτι πάρα πολύ, σίγουρα βρίσκεις τρόπους να το επιτύχεις! Αυτό απέδειξε ο 97χρονος Κωνσταντίνος Γεωργιάδης από την Κοκκινοτριμιθιά, ο οποίος εντυπωσίασε το παγκύπριο με τη θέλησή του για γνώση και μάθηση.\nΌταν κλήθηκε να παραλάβει το πτυχίο του, ο κόσμος τον καταχειροκρότησε, εκφράζοντας προς το πρόσωπό του κ. Γεωργιάδη τον θαυμασμό του και ο ίδιος - περήφανος και ευτυχισμένος για τον στόχο που κατάφερε να επιτύχει - ανταπέδωσε το ζεστό χειροκρότημα που έλαβε, με το μεγαλύτερο χαμόγελο του.\nΟ κ. Γεωργιάδης αποτελεί αναμφίβολα παράδειγμα προς μίμηση για όλους μας, κάνοντας τρόπο ζωής το απόφθεγμα του Αθηναίου νομοθέτη Σόλωνα «Γηράσκω δ' αεί πολλά διδασκόμενος».\nΕτικέτες Ειδήσεις, CYPRUS 2017


Αυτός ήταν ο Θεόδωρος Βασιλάκης – Ο άνθρωπος που «απογείωσε» το νησί μας - Κρήτη - Νέα Κρήτη\nΤώρα διαβάζετε: Αυτός ήταν ο Θεόδωρος Βασιλάκης – Ο άνθρωπος που «απογείωσε» το νησί μας\nΜεγάλη απώλεια για την Κρήτη. Τίτλοι τέλους για τον σπουδαίο επιχειρηματία\nΈνας Ηρακλειώτης που έγραψε με “χρυσά” γράμματα το όνομά του στην οικονομική ιστορία της Ελλάδας, δημιουργώντας μερικές από τις πιο επιτυχημένες επιχειρήσεις της χώρας, έφυγε χθες από τη ζωή.\nΟ Θόδωρος Βασιλάκης, μετά από πολύμηνη, σκληρή μάχη με την επάρατη νόσο, άφησε χθες την τελευταία του πνοή. Ήταν μια μάχη από την οποία δεν μπόρεσε να εξέλθει νικητής, παρότι στη ζωή του ολόκληρη είχε μάθει να δίνει σκληρές μάχες και να τις κερδίζει όλες.\nΤο πιο σημαντικό κομμάτι της ζωής του, ήταν πάντα η οικογένειά του. Η σύζυγός του και πολύτιμη συνεργάτης του Εμμανουέλα, τα παιδιά του, Ευτύχιος και Γιώργος και τα 6 εγγόνια του.\nΗ εξόδιος ακολουθία θα τελεστεί αύριο Σάββατο 19 Μαΐου, στις 12:30 μ.μ., στον Ιερό Ναό Μεταμορφώσεως Σωτήρος στην Κηφισιά, και αναμένεται να παραστούν, εκτός από πλήθος κόσμου, και το σύνολο της πολιτικής και οικονομικής ηγεσίας του τόπου, για να τιμήσει έναν πρωτοπόρο επιχειρηματία, που κατόρθωσε ξεκινώντας από τα “χαμηλά” να αναδειχτεί σε έναν από τους σημαντικότερους παράγοντες της οικονομικής ζωής του τόπου.\nΓεννημένος το 1940 στο Ηράκλειο της Κρήτης, από μικρός είχε αποφασίσει ότι θα πετύχει στη ζωή. Και όταν έφτασε τα 18, έφυγε για σπουδές στις ΗΠΑ.\nΛίγα χρόνια μετά επέστρεψε στην Κρήτη και εργάστηκε αρχικά στις διανομές καυσίμων της εταιρείας “Ρέστης”, που έγινε το εφαλτήριο για την πρώτη του επιχειρηματική κίνηση: όταν η Texaco την εξαγόρασε, ο Θ. Βασιλάκης πήρε τα δικαιώματα διανομής καυσίμων και δημιούργησε το δίκτυο πρατηρίων.\nΜετά τη βενζίνη, ήρθαν τα αυτοκίνητα, αφού ο ανήσυχος Θ. Βασιλάκης συνεργάστηκε με την Hertz, αναλαμβάνοντας την αντιπροσωπία της στην Κρήτη. Λίγο παραπάνω από μία δεκαετία μετά είχε τη δυνατότητα να εξαγοράσει... ολόκληρη την ελληνική Hertz!\nΤαυτόχρονα “ανοίχτηκε” και στις αντιπροσωπίες αυτοκινήτων, με αποτέλεσμα μια σειρά εταιρειών: ΒΑΚΑΡ ΑΒΕΕ και ΤΕΧΝΟΚΑΡ ΑΒΕΕ, αποκλειστικοί αντιπρόσωποι των αυτοκινήτων Saab και Seat αντίστοιχα, η ΒΕΛΜΑΡ ΑΒΕΕ, επίσημος διανομέας των αυτοκινήτων Ford, Volvo, Seat και Opel, η Autotechnica S.A., αντιπροσωπία των εταιρειών Hertz, Audi και Seat στη Βουλγαρία, και φυσικά η εταιρεία ενοικίασης αυτοκινήτων Hertz Autohellas ΑΤΕΕM.\nΟ Θοδωρής Βασιλάκης είχε κατακτήσει τους δρόμους, αλλά... έμεναν ακόμη οι αιθέρες. Ήδη από το 1992 εξαγοράζει την Aegean, που είχε δημιουργηθεί πέντε χρόνια νωρίτερα από τα αδέλφια Σιμιγδαλά. Στα πρώτα χρόνια λειτουργίας της εταιρείας εκτελεί ναυλωμένες πτήσεις για VIP. Λίγα χρόνια μετά, το 1999, ιδρύεται η Aegean Airlines και λίγο αργότερα, τον Μάιο, η εταιρεία ξεκινά πτήσεις σε Αθήνα, Θεσσαλονίκη και Ηράκλειο.\nΤην ίδια χρονιά δρομολογούνται και πτήσεις σε Ρόδο, Χανιά, Αλεξανδρούπολη, Καβάλα και Κέρκυρα, με την παραλαβή του τρίτου αεροσκάφους της εταιρείας. Όμως η οικογένεια Βασιλάκη δε σταματά εδώ. Τον Δεκέμβριο του 1999, η Aegean εξαγοράζει την Air Greece και αυξάνει τον στόλο της στα 7 αεροσκάφη. Το 2000 εγκαινιάζει τις γραμμές Μυτιλήνη και Σαντορίνη, ενώ προσθέτει δύο ακόμη αεροσκάφη, φτάνοντας τα 9 συνολικά. Το 2001, η Aegean υπογράφει συνεργασία με την Cronus Airlines, που προβλέπει πτήσεις κοινών κωδικών, με την Aegean να ρίχνει βάρος στις πτήσεις εσωτερικού και την Cronus στις πτήσεις εξωτερικού και τις ναυλωμένες πτήσεις (τσάρτερ). Στις 28 Οκτωβρίου 2001, η Cronus ενσωματώθηκε πλήρως στην Aegean.\nΚαινοτομία και γιγάντωση\nΠολύ σύντομα η εταιρεία “εκτοξεύεται”, με μια σειρά στοχευμένων επιχειρηματικών κινήσεων. Το 2003 εγκαινιάζει στην ελληνική αγορά το ηλεκτρονικό εισιτήριο και την κράτηση θέσης μέσω ίντερνετ. Το 2005 προχωρά στην αγορά αεροσκαφών Airbus Α320 και Α321 και παραλαμβάνει 3 από αυτά το 2007. Τον Μάρτιο του 2009 υπέβαλε πρόταση για εξαγορά του πτητικού έργου της Ολυμπιακής, της τεχνικής βάσης, αλλά και της εταιρείας “Πάνθεον”, ύψους 90, 20 και 60 εκατομμυρίων ευρώ, αντίστοιχα. Η πρόταση εξαγοράς τελικά δεν έγινε δεκτή, με την Ολυμπιακή να καταλήγει στον όμιλο MIG. Το 2010 εντάχθηκε στη Star Alliance.\nΑν και το συντριπτικά μεγαλύτερο μέρος του χρόνου ο Θεόδωρος Βασιλάκης το αφιέρωνε στις επιχειρήσεις του, υπήρξε ένας υποδειγματικός οικογενειάρχης. Με τη σύζυγο του Εμμανουέλα απέκτησαν δύο γιους, τον Ευτύχιο και τον Γιώργο, που έχουν πάρει ήδη τη θέση τους στις επιχειρήσεις του ομίλου.\nΗ αγαπημένη του ασχολία υπήρξε πάντα το golf, στο οποίο αφιέρωνε όσο χρόνο του επέτρεπαν οι υποχρεώσεις του, ενώ προσπάθησε να το διαδώσει στην Ελλάδα, οργανώνοντας διεθνή τουρνουά και βάζοντας την Ελλάδα στον “χάρτη” του golf. Επίσης συνέλεγε εκκλησιαστικά είδη, καθώς υπήρξε βαθιά θρησκευόμενος και τακτικός επισκέπτης του Αγίου Όρους.\nAEGEAN : Η ανακοίνωση της εταιρείας\nΑνακοίνωση για το χαμό του ιδρυτή της εξέδωσε η Aegean:\n«Το Διοικητικό Συμβούλιο και οι εργαζόμενοι της Aegean εκφράζουμε τη βαθύτατη θλίψη μας για την απώλεια του ιδρυτή και προέδρου της εταιρείας μας, Θεόδωρου Βασιλάκη. O πρόεδρός μας ήταν για όλους μας η πηγή έμπνευσης από την πρώτη πτήση, τον πρώτο μας επιβάτη, μέχρι σήμερα. Οι αξίες που πρέσβευε, όσο και το όραμά του θα συνεχίσουν να μας οδηγούν.\nΟ Θεόδωρος Βασιλάκης έφυγε από τη ζωή σήμερα (σ.σ. χθες) Πέμπτη 17 Μαΐου 2018, σε ηλικία 78 ετών.\nΗ εξόδιος ακολουθία θα τελεστεί το Σάββατο 19 Μαΐου (σ.σ. αύριο), στις 12:30 μ.μ., στον Ιερό Ναό Μεταμορφώσεως Σωτήρος, στην Κηφισιά.\nΗ οικογένεια, αντί στεφάνων, παρακαλεί να γίνουν δωρεές για το Παιδικό Χωριό SOS Κρήτης: Alpha Bank IBAN: GR03 0140 1010 1010 0210 1161 787».\nΣυλληπητήρια δήλωση από τον Μανώλη Κεφαλογιάννη\nΣυλληπητήρια ανακοίνωση από τον Συνδέσμο Επιχειρήσεων Βιομηχανικής Περιοχής Ηράκλειου\nΤο Διοικητικό Συμβούλιο του και ο Πρόεδρος κ. Αντωνάκακης Ελευθέριος εκφράζουν τα θερμά τους συλλυπητήρια προς τους οικείους του εκλιπόντα Θεοδώρου Βασιλάκη .\nΕμβληματική επιχειρηματική προσωπικότητα και επιφανής οικονομικός παράγοντας του τόπου .\nΟ θάνατος του κάνει φτωχότερο το ελληνικό επιχειρείν.\nΣυλλυπητήρια Κεγκέρογλου για τον Θεόδωρο Βασιλάκη\nΔήλωση Δημάρχου Μαλεβιζίου για το Θ.Βασιλάκη\nΗ συλληπητήρια ανακοίνωση από το Επιμελητήριο Ηρακλείου\nΗ συλληπητήρια ανακοίνωση από το Επιμελητήριο Χανίων\nΟ Πρόεδρος του Επιμελητηρίου Χανίων Αντώνης Ροκάκης και το Διοικητικό Συμβούλιο εκφράζουν τα θερμά τους συλλυπητήρια για την αναπάντεχη απώλεια του Θεόδωρου Βασιλάκη, ιδρυτή και προέδρου της Aegean Airlines, στην οικογένεια και τους οικείους του.\nΟ Θεόδωρος Βασιλάκης υπήρξε ένας από τους μεγαλύτερους Κρητικούς επιχειρηματίες με πανευρωπαϊκή εμβέλεια, το παράδειγμα του οποίου αποτελεί πηγή έμπνευσης για την επιχειρηματική κοινότητα.


Σύνδεσμος Αποστράτων Αξιωματικών Αποφοίτων ΣΣΕ Τάξεως 1981: Παράταση Υποβολής Φορολογικών Δηλώσεων.\nΠαράταση Υποβολής Φορολογικών Δηλώσεων.\nΠαρατείνεται, σύμφωνα με ανακοίνωση του υπουργείου Οικονομικών, η προθεσμία ηλεκτρονικής υποβολής των ετήσιων δηλώσεων φορολογίας εισοδήματος για τα φυσικά πρόσωπα.\nΈτσι, ανάλογα με το τελευταίο ψηφίο του αριθμού φορολογικού μητρώου του φορολογούμενου η παράταση διαμορφώνεται ως εξής:\nΠαράταση και για τις δηλώσεις ΟΕ και ΕΕ.\nΠαρατείνεται μέχρι και την 8η Ιουλίου 2013 η προθεσμία ηλεκτρονικής υποβολής των ετήσιων δηλώσεων φορολογίας εισοδήματος για τους υπόχρεους της παρ. 4 του άρθρου 2 του ΚΦΕ (ΟΕ, ΕΕ, κ.λπ.), όπως ανακοίνωσε το υπουργείο Οικονομικών.\nΗ πιο πάνω προθεσμία υποβολής δηλώσεων φορολογίας εισοδήματος, ισχύει και για τις εταιρείες που υποβάλλουν τις δηλώσεις φορολογίας εισοδήματός τους σε φυσική μορφή στην Δ.Ο.Υ., εκτός αυτών που προβλέπεται κατά περίπτωση ειδικότερη προθεσμία από τις διατάξεις του άρθρου 64 του Κ.Φ.Ε. ( περιπτώσεις δ΄, ε΄ και στ΄ της παραγράφου 1).\nΕτικέτες Επικαιρότητα, Οικονομικά\nΟ Ανασχηματισμός της Κυβέρνησης\nΣυνάντηση των Προέδρων των ΕΑΑ με ΥΕΘΑ\nΣυνάντηση ΠΟΣ με Αναπλ. Υπουργό Οικονομικών\nΕθνική Ηχώ Μαΐου 2013


Χορεύοντας με τους λυκοσυμμάχους στη Συρία | Η Εφημερίδα των Συντακτών\nΕνα αμερικανικό τεθωρακισμένο όχημα στη συριακή πόλη Ταλ Αμπιάντ.\nΧορεύοντας με τους λυκοσυμμάχους στη Συρία\nΑνταλλαγή φραστικών «πυρών» μεταξύ των Τούρκων και της κουρδικής διοίκησης για τον έλεγχο στη «ζώνη ασφαλείας». Πυραυλικές επιθέσεις, πιθανόν ισραηλινής προέλευσης, κατά ιρανικών στόχων στην Ανατολική Συρία με 18 νεκρούς.\n«Στριμωγμένος εντός κι εκτός συνόρων, ο Τούρκος πρόεδρος Ερντογάν δεν έχει άλλη επιλογή από το να κλιμακώσει τη ρητορική του. Εξαπολύοντας φραστικά πυρά κατά των ΗΠΑ για την αποκαλούμενη “ζώνη ασφαλείας” στη Συρία και απειλώντας την Ε.Ε. ότι «θα ανοίξει τις πύλες για τους πρόσφυγες», επιδεικνύει αυξανόμενη απόγνωση»…\nΗ εκτίμηση ανήκει στον διευθυντή της ιστοσελίδας Ahval, Γιαβούζ Μπαϊντάρ. Διατυπώνεται σε χθεσινό του άρθρο. Την πιστοποιεί λίγο-πολύ η επίσης χθεσινή προειδοποίηση του Αμερικανού υπουργού Οικονομικών ότι η Ουάσινγκτον εξετάζει την επιβολή κυρώσεων στην Αγκυρα για την αγορά των ρωσικών S-400. Την ενισχύουν, δε, οι σαφείς προειδοποιήσεις αξιωματούχων των Κούρδων της Συρίας ότι δεν πρόκειται να δεχθούν άμεση ή έμμεση (μέσω της δημογραφικής αλλοίωσης) επιβολή τουρκικού ελέγχου στα εδάφη τους.\n«Η υπό τους Κούρδους διοίκηση και οι δυνάμεις μας δεν θα δεχθούν τουρκικές δυνάμεις ή μόνιμες βάσεις στην αποκαλούμενη ζώνη ασφαλείας, ούτε ελευθερία κινήσεων για τουρκικές πτήσεις στην περιοχή», ξεκαθάρισε ο Αλντάρ Χαλίλ. «Μια τελική συμφωνία», προσέθεσε, «θα αποτελούσε μια έμμεση τουρκική αναγνώριση της υπό κουρδική ηγεσία κυβέρνησης στη βορειοανατολική Συρία».\nΤο τουρκικό ΥΠΕΞ από την πλευρά του αρκέστηκε απλώς σε διαρροές περί τηλεφωνικής επικοινωνίας που είχε χθες ο Μεβλούτ Τσαβούσογλου με τον Ρώσο ομόλογό του, Σεργκέι Λαβρόφ, για τη χαώδη κατάσταση στη συριακή βορειοδυτική επαρχία Ιντλίμπ (όπου δοκιμάζεται σκληρά η λυκοσυμμαχία των δύο χωρών τους) και για τη μετ’ εμποδίων ειρηνευτική διαδικασία της Αστάνα, με επίκεντρο τη συγκρότηση συντακτικής επιτροπής στη Συρία. Νεώτερον, όμως, ουδέν…\nΣτο μεσοδιάστημα, στα πολύπαθα συριακά εδάφη, τα γεωπολιτικά συμφέροντα γίνονται ένα ολοένα και πιο μπερδεμένο κουβάρι, με φόντο την κλιμακούμενη ένταση μεταξύ Ιράν και Δύσης. Μόνο μέσα στο τελευταίο 24ωρο, «αγνώστου προελεύσεως» μαχητικά αεροσκάφη -που αρκετοί «φωτογραφίζουν» ως ισραηλινά- εξαπέλυσαν πυραυλικές επιθέσεις στην ανατολική Συρία κατά θέσεων σιιτικών πολιτοφυλακών που υποστηρίζονται από το Ιράν. Οι στόχοι που επλήγησαν ήταν σε απόσταση μόλις 3 χλμ. από τη μεθόριο με το Ιράκ! Ο απολογισμός, σύμφωνα με αντικαθεστωτικούς ακτιβιστές, είναι τουλάχιστον 18 νεκροί και δεκάδες τραυματίες.\nΤο Ισραήλ δεν έκανε κανένα σχόλιο επί των αεροπορικών επιθέσεων. Λίγο αργότερα, ο ισραηλινός στρατός ανακοίνωσε χθες ότι «σιιτικές πολιτοφυλακές» στη Συρία, όπου δρουν υπό τη διοίκηση της Ιρανών Φρουρών της Επανάστασης, εξαπέλυσαν ρουκέτες από τα περίχωρα της Δαμασκού προς το Ισραήλ, χωρίς όμως να πλήξουν στόχους. «Γι’ αυτά τα περιστατικά», τόνισε ο ισραηλινός στρατός, «θεωρούμε υπεύθυνο το συριακό καθεστώς».\nΕξαιρετικά λακωνική ήταν πάντως η χθεσινή απάντησή του στην ανακοίνωση της φιλο-ιρανικής σιιτικής οργάνωσης Χεζμπολάχ ότι κατέρριψε «με τα απαραίτητα όπλα» ισραηλινό μη επανδρωμένο αεροσκάφος (drone) πάνω από τον νότιο Λίβανο, το οποίο έχει πλέον στην κατοχή της. «Ενα drone έπεσε στο νότιο Ισραήλ κατά τη διάρκεια αποστολής ρουτίνας», ανταπάντησε ο ισραηλινός στρατός, χωρίς περαιτέρω διευκρινίσεις, πέραν του ότι ο τύπος του αεροσκάφους ήταν «απλός». Κοντολογίς, δεν τίθεται θέμα διαρροής κρίσιμων πληροφοριών…\nΟ Μπ. Νετανιάχου\nΛαλίστατος ήταν αντίθετα ο Ισραηλινός πρωθυπουργός, Μπενιαμίν Νετανιάχου. Σε συνέντευξη Τύπου και σε απευθείας τηλεοπτική μετάδοση, κατηγόρησε χθες την Τεχεράνη ότι έκανε μέχρι πρότινος πειράματα για την κατασκευή πυρηνικών όπλων, σε μυστική τοποθεσία κοντά στην κεντρική πόλη Αμπαντέ, αλλά κατέστρεψε τις εγκαταστάσεις μεταξύ Ιουνίου και Ιουλίου, όταν το Ισραήλ εντόπισε την τοποθεσία (βάσει υποκλαπέντων ιρανικών εγγράφων).\nΠρος επίρρωση, παρουσίασε δύο δορυφορικές φωτογραφίες από την περιοχή πριν και μετά την καταστροφή των εγκαταστάσεων, όπως είπε. Δεν παρουσίασε ωστόσο άλλα στοιχεία. Ουδόλως τυχαία, οι δηλώσεις Νετανιάχου έγιναν ενόσω η Διεθνής Υπηρεσία Ατομικής Ενέργειας συνεδρίαζε στη Βιέννη, μετά την επίσημη επιβεβαίωση για την εγκατάσταση συσκευών φυγοκέντρισης προηγμένης τεχνολογίας από την Τεχεράνη.\nΕγιναν επίσης στην τελική ευθεία για τις πρόωρες εκλογές της 17ης Σεπτεμβρίου στο Ισραήλ, όπου ο «Μπίμπι» δίνει μάχη με νύχια και με δόντια για να κρατηθεί στην εξουσία. Νέτα-σκέτα, οι πολιτικοί του αντίπαλοι τον κατηγόρησαν για επικίνδυνα προεκλογικά παιχνίδια…\nΜΕΣΗ ΑΝΑΤΟΛΗ 25.08.2016, 06:00\nΤουρκική εισβολή με διπλό στόχο\nH επιλογή της κωδικής ονομασίας «Ασπίδα Ευφράτη» από την Αγκυρα για την τουρκική στρατιωτική επιχείρηση που άρχισε χθες τα ξημερώματα, από ξηράς και αέρος, στη βόρεια Συρία -με την υποστήριξη των ΗΠΑ, τη...


ΚΑΘΡΕΦΤΗΣ ------------------------- Ariadni's Mirrorblog----: ΤΟ ΑΥΓΟ ΤΟΥ ΦΙΔΙΟΥ.\n• Σε έντονο ύφος η ανακοίνωση που εξέδωσε η τοπική εφημερίδα «Η Πρόοδος», για την επίθεση που δέχτηκε τα ξημερώματα της περασμένης Κυριακής από άγνωστους, με λοστούς και πέτρες, με αποτέλεσμα να καταστραφεί μέρος της πρόσοψης των γραφείων της.\n(Βλέπε σχετικά, στα σχόλια του "Καθρέφτη", στην ανάρτηση της Δευτέρας 23/2/09)\n• Απαράδεκτη ενέργεια από την πλευρά των δραστών, που λίγο νωρίτερα, (άλλοι άραγε ή οι ίδιοι;;), πέταξαν κόκκινη μπογιά, στην πρόσοψη του κτιρίου της Εθνικής Τράπεζας, στην Πλατεία Ελευθερίας.\n• Έτσι κάνανε την "επανάστασή" τους οι "νυχτερινοί περιπατητές" των Σερρών, και γίνανε "ήρωες" στην ιστοσελίδα http://athens.indymedia.org, που φιλοξένησε την είδηση!\n• (Φαντάζομαι μετά από όλα αυτά, οι …επαναστάτες, θα έφαγαν ήρεμα τον ...πατσά τους, στον πεζόδρομο)!!!\nH ανακοίνωση της εφημερίδας "Η ΠΡΟΟΔΟΣ" για την επίθεση που δέχτηκαν από αγνώστους, τα ξημερώματα της Κυριακής (22/2) :\n"Φασιστικά στοιχεία, που αυτοϊκανοποιούνται να κομπορρημονούν πως ανήκουν στο «αναρχικό και γενικό επαναστατικό κίνημα», προκάλεσαν ζημίες στην πρόσοψη των γραφείων της «Προόδου».\nΜε πέτρες και λοστούς έσπασαν δύο υαλοπίνακες, ενώ χτύπησαν και την φωτεινή επιγραφή της εφημερίδας μας.\nΠρόκειται για αλήτες της νύχτας, οι οποίοι, στο πρόσφατο παρελθόν προκάλεσαν ανάλογες φθορές σε καταστήματα των οδών Ιακώβου Ορεινού, Λεωνίδα Παπαπαύλου, Μανώλη Ανδρόνικου κ.λ.π.\nΟι δράστες «χτύπησαν»’ τα ξημερώματα της Κυριακής. Τότε που δρουν μόνο τα κακοποιά στοιχεία. Άτομα που δεν εργάζονται ποτέ, μισούν την κοινωνία, διότι, οι ίδιοι είναι ανίκανοι να δημιουργήσουν κάτι στη μίζερη ζωή τους.\nΔρουν συνωμοτικά, ανώνυμα, δεν έχουν το στοιχειώδη ανδρισμό να βγουν στο φως. Μάλιστα, για τις φθορές που προκάλεσαν στην ``Πρόοδο’’, ανήρτησαν ανώνυμη ανακοίνωση στο Διαδίκτυο. Μια ανακοίνωση ασύντακτη που βρίθει ορθογραφικών λαθών.\nΑς ξανατολμήσουν, αυτά τα θρασύδειλα ανθρωπάρια, να πλησιάσουν την «Πρόοδο». Εγκαταστάθηκε ήδη σύστημα παρακολούθησης, το οποίο λειτουργεί σε 24ωρη βάση.\nΚαι, φυσικά, αν με την επίθεσή τους είχαν σκοπό να φιμώσουν την εφημερίδα μας, πλανώνται πλάνην οικτράν! Ο φασισμός τους δεν θα περάσει".\n(ΦΩΤΟ από: infoserres)\nΑναρτήθηκε από ΑΡΙΑΔΝΗ Παπαφωτίου στις 9:36 π.μ.


20 δραχμές Όθων 1833 - 124sold.gr forum\n124sold.gr forum > Ειδικά Θέματα > Συλλεκτικά > Νομίσματα 20 δραχμές Όθων 1833\n14-11-10, 13:48 #1\n20 δραχμές Όθων 1833\nΚαλημέρα σε όλους! Έχω στην κατοχή μου αυτό το νόμισμα και επειδή γνωρίζω ότι κυκλοφορούν αρκετά πλαστά θα ήθελα την γνώμη σας. Να σημειώσω ότι ήταν μέρος κοσμήματος και τα σημάδια που διακρίνονται στην στεφάνη είναι από την κόλλα που χρησιμοποιήθηκε. Ευχαριστώ!\nothon a.zip (136,0 KB, 202 εμφανίσεις)\nothon b.zip (145,6 KB, 82 εμφανίσεις)\nΑποστολή προσωπικού μηνύματος στον/στην: bpikou\nΕμφάνιση περισσότερων μηνυμάτων του χρήστη bpikou\n17-11-10, 23:33 #2\nΦαίνεται για γνήσιο το νόμισμά σας, αλλά μ' αυτά, ποτε δεν μπορείς νάσαι σίγουρος\n18-11-10, 00:09 #3\n18-11-10, 00:13 #4\nΠαρεπιπτόντως, υπάρχουν σ' αυτό 3-4 καλές κόπιες. Η μία ειναι αναγνωρίσημη, και δεν ειναι το δικό σας. Μ' αυτά, δεν μπόρεσα ποτε να βγάλω άκρη 100%\n18-11-10, 00:21 #5\nΣε τι κατάσταση κρίνετε ότι είναι?\n18-11-10, 00:32 #6\nΑν εξερέσει κανείς, τα πιασίματα του κρίκου στο στεφάνι, μέσα το νόμισμα ειναι XF+, πρός σχεδόν ακυκλοφόρητο...\nΘα ήθελα να διευκρινίσω μια παράμετρο. Σε νομίσματα βγαλμένα απο κρίκο, κρίνεται αφύσικο σε κάποιες περιπτώσεις, νάναι σε εξαιρετικές καταστάσεις\n18-11-10, 00:47 #7\nΜ ' αυτό, δεν θέλω να πώ τίποτα. Απλώς το αναφέρω. Αν το στείλετε για πιστοποίηση, αν πιστοποιθεί λόγω κρίκου, ειμαι σίγουρος, πως θα σας το βγάλουν γνήσιο.\n18-11-10, 02:07 #8\nΑπλά ήθελα θέλω να διευκρινήσω ότι τα περισσότερα σημάδια που φαίνονται είναι από την ξεραμένη κόλλα με την οποία είχε σταθεροποιηθεί πάνω στον κρίκο. Να σας πω πω την αλήθεια δίστασα να προσπαθήσω να την αφαιρέσω φοβούμενος ότι θα κάνω περισσότερη ζημιά παρά καλό! Γνωρίζετε μήπως κάποιον τρόπο με τον οποίο θα μπορούσα να την αφαιρέσω χωρίς να τραυματίσω το νόμισμα? Μιλάμε για κόλλα 70 και βάλε ετών!!\n13-04-11, 00:17 #9\nχαιρετω την παρεα,ειμαι καινουργιος στην ιστοσελιδα,και γενικα στο να ασχολουμαι,σοβαρα με τα νομισματα,ελπιζω,να παρω τις καταλληλες γνωσεις που μου λειπουν,κα να συνεισφερω,οπως μπορω στο φορουμ.το 20αρικο μου φαινεται ,αποτι ειχε κρικο για μενταγιον,οσο για την γνησιωτητα πρεπει να ειναι κοπια,εχω ακριβως το ιδιο,και το περιθωριο και τα γραμματα που κολλανε μεταξυ τους ειναι ηπιο απλη αποδειξη,ισως κανω λαθος,αλλα απο γνησιο που εχω δει αυτο δεν εχει καμμια σχεση.χαρετω και παλι αιτολικος.\nΑποστολή προσωπικού μηνύματος στον/στην: aitolikos\nΕμφάνιση περισσότερων μηνυμάτων του χρήστη aitolikos\n13-04-11, 00:24 #10\nΝαι, οπως το ξανακοιτάζω τώρα, μάλλον ειναι η κλασσική κόπια, με το χοντρό στεφάνι πάνω δεξιά\n08-06-11, 13:02 #11\nΚαλημερα μηπως θα μπορουσε καποιος να κανει μια εκτιμηση της καταστασης και της πιθανης αξιας του παρακατω.....\nΤελευταία επεξεργασία από το χρήστη ANTONIO1967 : 10-06-11 στις 08:49.\nΑποστολή προσωπικού μηνύματος στον/στην: ANTONIO1967\nΕμφάνιση περισσότερων μηνυμάτων του χρήστη ANTONIO1967\n10-06-11, 06:07 #12\nΟι εικόνες δεν φαίνονται Αντώνη\n1833 , νομίσματα , όθων


Ο Αλέξης Τσίπρας σχετικά με το εθνικό σχέδιο αντιμετώπισης της πανδημίας | Ανθρώπινα Νέα\nΠροχωρούν οι εργασίες στο Μουσείο Νεότερου Ελληνικού Πολιτισμού\nΝ. Παπαθανάσης: Μετά το Πάσχα σε ανοιχτούς χώρους θα ανοίξει η εστίαση\nΕτήσια αύξηση 7,5% κατέγραψαν οι εξαγωγές\nanea.gr - 11/04/2021/09:27\nΗ Κίνα, ο μεγαλύτερος εξαγωγέας παιχνιδιών σε παγκόσμιο επίπεδο, είδε τις εξαγωγές των παιχνιδιών της να συνεχίζουν να αυξάνονται το 2020, παρά τις αρνητικές...\nΟ Αλέξης Τσίπρας σχετικά με το εθνικό σχέδιο αντιμετώπισης της πανδημίας\nΟ Δήμος Πειραιά παρατείνει τη λειτουργία του θερμαινόμενου χώρου στην οδό Μυκάλης για την προστασία των πολιτών\nΜείωση 1,8% σημείωσε η δύναμη του ελληνικού εμπορικού στόλου τον Ιανουάριο εφέτος, σύμφωνα με την ΕΛΣΤΑΤ\n«ΤΕΧΝΟΠΟΛΙΣ » Δήμου Αθηναίων-Athens Science Virtual Festival 2021 | 27-29 Μαρτίου\nΠοδόσφαιρο-Αγγλία (26η αγωνιστική): Αποτελέσματα\nΔευτερολογία του προέδρου του ΣΥΡΙΖΑ – Προοδευτική Συμμαχία, Αλέξη Τσίπρα, στην προ ημερησίας διάταξης συζήτηση στη Βουλή σχετικά με το εθνικό σχέδιο αντιμετώπισης της πανδημίας και των επιπτώσεών της στην οικονομία\nΑνέβηκε στο βήμα για τη δευτερολογία του ο κ. Μητσοτάκης και μας είπε ότι όλοι πάσχουμε από έναν αρνητικό «-ισμό». Εγώ πάσχω από μηδενισμό. Η κ. Γεννηματά πάσχει από μαξιμαλισμό. Μας έβαλε στα δύο άκρα. Μην μας βάλει και κοντά-κοντά. Ο κ. Κουτσούμπας πάσχει από αρνητισμό. Ο κ. Βελόπουλος -μου έκλεψε τη συνήθη κατηγορία- πάσχει από λαϊκισμό. Ο κ. Βαρουφάκης πάσχει από σουρεαλισμό. Μάλιστα. Ο μόνος ο όποιος δεν πάσχει και ο όποιος έχει ένα θετικό «-ισμό» είναι ο κ. Μητσοτάκης ο όποιος έχει ρεαλισμό. Είναι ρεαλιστής. Αλλά πώς γίνεται να είσαστε μόνος απέναντι σε όλους τους υπόλοιπους σε αυτή την Αίθουσα και -τολμώ να πω- απέναντι και στην κοινή λογική, απέναντι και στον μέσο πολίτη, ανεξαρτήτως του τι έχει ψηφίσει στις εκλογές; Αυτό είναι κάτι το οποίο μάλλον θα πρέπει να σας προβληματίσει και πρέπει να το απαντήσετε.\nΚύριε Μητσοτάκη, σας το λέω για δεύτερη φορά. Δεν είναι μια κρίση που φέρατε, πράγματι, εσείς στη χώρα. Αν και πολλές φορές δεν υπάρχει ευνοϊκότερη συνθήκη για μια κυβέρνηση -όχι για τη χώρα βεβαίως- από το να διαχειρίζεται μια κρίση την οποία δεν έχει δημιουργήσει αυτή. Και στην πρώτη φάση της πανδημίας αυτό σας εκτόξευσε σε ό,τι αφορά την απήχηση σας στην ελληνική κοινωνία. Πώς σχολιάζετε τις προσωπικές, τις πολιτικές και τις κυβερνητικές αποδόσεις σας, τον δείκτη εμπιστοσύνης που καταγράφεται σε όλες τις μετρήσεις; Και κυρίως πώς σχολιάζετε αυτό που σας είπα ότι στην πρώτη περίοδο της πανδημίας -γιατί σας συμφέρει να τα βάζετε όλα μαζί στη σύγκριση- βγήκαμε όλοι με ένα πολύ θετικό πρόσημο; Αυτό το θετικό πρόσημο καταφέρατε να το σπαταλήσετε σε πέντε μόλις μήνες. Διότι αυτούς τους τελευταίους πέντε μήνες έχουμε αρνητικά ρεκόρ και κυρίως έχουμε μια πραγματικότητα η οποία είναι αδήριτη.\nΚύριε Μητσοτάκη, ειλικρινά θα ήταν πολύ πιο εύστοχο, πολύ πιο έξυπνο σαν στάση πολιτική από την πλευρά σας να βγαίνατε και να πείτε το αυτονόητο: μας ξεπέρασε η πραγματικότητα. Να απευθυνθείτε στον ελληνικό λαό που μια του λέτε «μέσα», μια του λέτε «έξω», μια του λέτε «άσπρο», μια του λέτε «μαύρο» και διαρκώς είτε άσπρο του λέτε, είτε μαύρο του λέτε, με τον βούρδουλα το λέτε. Εννοώ, με πάρα πολύ σκληρά μέτρα. Είχατε έρθει στη Βουλή να μας πείτε να διπλασιάσουμε και το πρόστιμο για να αναθερμάνουν την οικονομία. Να απευθυνθείτε σε αυτούς τους έρμους πολίτες και να τους πείτε «συμπολίτες μου», αφού σας αρέσει αυτή η προσφώνηση, «αποτύχαμε. Συμπολίτες μου, κάναμε λάθος. Ίσως έπρεπε από την αρχή να είχαμε μια άλλη στρατηγική, ένα άλλο σχέδιο, ένα άλλο μοντέλο, ένα μοντέλο με σοβαρότερη επιδημιολογική επιτήρηση, με σοβαρότερη ιχνηλάτηση των κρουσμάτων». Το πανεπιστήμιο του Warwick, διάβαζα σήμερα, με μια έρευνά του λέει ότι η λαθεμένη ιχνηλάτηση δεκαπέντε χιλιάδων θετικών κρουσμάτων οδηγεί μέσα σε μια βδομάδα σε εκατόν είκοσι πέντε χιλιάδες νέα κρούσματα. Γιατί, λοιπόν, δεν έχετε τη γενναιότητα να βγείτε και να μιλήσετε, όπως το έκανε η κ. Μέρκελ στη Γερμανία; Και κέρδισε απ’ αυτό. Δεν βγαίνει διαρκώς να λέει «πετύχαμε, πετύχαμε, πετύχαμε». Ανεξαρτήτως αν έξω ο καιρός είναι μουντός ή έχει ηλιοφάνεια δεν λες ο καιρός είναι καλός. Όταν ο καιρός είναι καλός, λες «ο καιρός είναι καλός». Όταν όμως βρέχει καταρρακτωδώς, δεν μπορείτε εσείς να βγαίνετε διαρκώς και να έχετε την ίδια κασέτα.\nΚαι εν πάση περιπτώσει, κύριε Μητσοτάκη, δεν χρειάζεται τώρα να κάνω μια μακάβρια αριθμητική. Αν θέλετε όμως να δείτε την πραγματικότητα, δεν έχετε παρά να πάτε μια βόλτα -όχι προστατευμένος, αλλά μια βόλτα χωρίς προστασία- να δείτε την πραγματική εικόνα σήμερα σε ένα οποιοδήποτε δημόσιο νοσοκομείο θέλετε εσείς.\nΠρώτο Θέμα και όχι Αυγή: «Κραυγή αγωνίας νοσηλευτή που ζητούσε αναπνευστήρα για τριανταδιάχρονο, στο Αγλαΐα Κυριακού». «Η συγκλονιστική μαρτυρία στο KONTRA του γιου του εβδομηντάχρονου που πέθανε περιμένοντας κρεβάτι Μονάδας Εντατικής Θεραπείας στο Αμαλία Φλέμινγκ». «Κραυγή αγωνίας από οικογένεια ασθενούς: Διασωληνωμένη εκτός ΜΕΘ η μητέρα μας στο Γενικό Κρατικό Νίκαιας, κινδυνεύει να πεθάνει». Η κ. Παγώνη στο MEGA, η οποία δεν είναι ΣΥΡΙΖΑ, λέει: «Εφιαλτικές εφημερίες. Έχουμε μία ΜΕΘ έξω από τις ΜΕΘ». Τα καταθέτω στα Πρακτικά.\nΈρχεστε λοιπόν εσείς, με αυτήν την εικόνα σήμερα, την οποία δεν μπορείτε να κρύψετε. Δεν κρύβεται, όταν σε κάθε ελληνική οικογένεια υπάρχει σχεδόν ένα περιστατικό. Μπορεί να κρυφτεί; Και φυσικά ούτε τα Μέσα μπορούν να την κρύψουν και την αναδεικνύουν. Έρχεστε να μας πείτε ότι αυτό δεν γίνεται σήμερα, αλλά γινόταν τεσσεράμισι χρόνια επί ΣΥΡΙΖΑ; Εκεί έχει φτάσει η εχθροπάθειά σας; Δηλαδή, ο ελληνικός λαός είναι χαζός; Δεν ήξερε τι συνέβαινε επί ΣΥΡΙΖΑ και δεν βλέπει τι συμβαίνει σήμερα;\nΕπί ΣΥΡΙΖΑ -τα είπα και άλλη φορά, δεν έχει νόημα αυτό, αλλά θα το πω γιατί δεν μπορώ να το αφήσω να πέσει κάτω-, σε συνθήκες εξαιρετικά δύσκολες δημοσιονομικά, δημοσιονομικής ασφυξίας, και αυξήσαμε τον προϋπολογισμό για τα νοσοκομεία και φτιάξαμε εκατόν τριάντα κλίνες σε Μονάδες Εντατικής Θεραπείας. Από τις 9 Ιουλίου του 2019 που αναλάβατε εσείς, μέχρι τις αρχές Μαρτίου του 2020 που ήρθε η πανδημία ούτε μία κλίνη σε Μονάδα Εντατικής Θεραπείας. Έπρεπε να έρθει η πανδημία για να φτιάξετε διακόσιες πενήντα όλες κι όλες, και αφήστε τη δημιουργική λογιστική.\nΕν τοιαύτη περιπτώσει, ας είμαστε όμως και κάπου συνεννοημένοι διότι εδώ είναι και ζήτημα πολιτικής άποψης. Εσείς δεν λέγατε προεκλογικά ότι η άποψή σας για το Εθνικό Σύστημα Υγείας είναι συμπράξεις δημόσιου – ιδιωτικού; Δεν έβγαιναν υποστηρικτές σας σε ραδιοφωνικούς σταθμούς και έλεγαν ότι πρέπει να κλείσουμε και κανένα δημόσιο νοσοκομείο, να γκρεμίσουμε κανένα γιατί είναι όλα άχρηστα; Πώς να φτιάξετε κρεβάτι σε Μονάδα Εντατικής Θεραπείας;\nΟ κ. Πορτοσάλτε τα έλεγε αυτά. Υποστηρικτές σας είπα, δεν είπα ότι τα είπατε εσείς. Είπα «υποστηρικτές σας», ακούστε με. Είπα ότι έλεγαν οι υποστηρικτές σας σε ραδιοφωνικούς σταθμούς. Οι υποστηρικτές σας. Υπάρχουν αυτά, είναι γνωστά.\nΔεν είπα ότι είπατε εσείς να γκρεμίσουμε νοσοκομεία. Είπα ότι εσείς στο πρόγραμμά σας ως άποψη είχατε ότι το Εθνικό Σύστημα Υγείας δεν περπατάει. Μας ασκήσαμε δριμύτατη κριτική για τις Τοπικές Μονάδες Υγείας, λέγοντας ότι είναι σοβιετικό μοντέλο και σοβιετικού τύπου. Τα ίδια λέγατε και τη δεκαετία του ΄80 σε αυτή την αίθουσα, όταν ήρθε το Εθνικό Σύστημα Υγείας, ότι είναι σοβιετικό μοντέλο. Αυτά λέγατε και αυτά λέτε, αυτή είναι η άποψή σας. Δεν είσαστε με το Εθνικό Σύστημα Υγείας.\nΌμως, το κρίσιμο είναι ότι εδώ βρίσκεστε πολύ μακριά από την πραγματικότητα. Άνοιξα λοιπόν ένα κρίσιμο ζήτημα και είπα για τον εμβολιασμό: Εξασφαλίστε με κάθε δυνατό τρόπο και με κάθε δυνατή πρωτοβουλία στην Ευρωπαϊκή Ένωση τη σχετική επάρκεια των εμβολίων. Και τώρα που μας λέτε ότι έχουμε αυξημένο αριθμό δόσεων.\nΔεν σας είπα εμβολιάστε τους όλους. Δεν σας είπα αυτό. Γιατί μηδενίζετε την άποψή μας και την πρότασή μας; Ακούστε την πρότασή μας.\nΕίπα: ανοίξτε τον εμβολιασμό και σε άλλες ομάδες πληθυσμού, όχι μόνο με ηλικιακά κριτήρια και κυρίως στους λεγόμενους εκτεθειμένους εργαζόμενους. Είπα πολύ συγκεκριμένα: Δεν φτιάχνεις ασπίδα ανοσίας αν δεν εμβολιάσεις αυτούς που έρχονται καθημερινά σε επαφή με εκατοντάδες ανθρώπους, αν δεν εμβολιάσεις τους εργαζόμενους στα σούπερ μάρκετ, αν δεν εμβολιάσεις τους εργαζόμενους στο delivery, στα courier, αν δεν εμβολιάσεις τους καθηγητές και τους δασκάλους που θα πάνε τα παιδιά μας στο σχολείο αύριο. Θα ανοίξουν τα σχολεία, όπως ακριβώς έκλεισαν! Οι ίδιοι οι μαθητές μέσα στην τάξη…\nΣας είπα να αφήσετε κανέναν έξω; Εσείς δεν λέτε ότι από τον Απρίλιο και μετά θα έχουμε μεγαλύτερη ροή εμβολιασμών και επαρκείς δόσεις εμβολίων; Εσείς γνωρίζετε τον αριθμό των εμβολίων, δεν τον γνωρίζω εγώ.\nΣας λέω λοιπόν ότι δεν μπορείτε να πανηγυρίζετε για την πορεία του εμβολιασμού που αφορά μέχρι στιγμής στη χώρα μας περίπου το 9%-10% του ενεργού πληθυσμού, όταν το 66% του ενεργού πληθυσμού αν το ρωτήσετε θα σας πει «του αγίου ποτέ θα εμβολιαστώ».\nΚαι αυτός ο κόσμος θα είναι στην πρώτη γραμμή του τουρισμού, στα ξενοδοχεία, στα αεροδρόμια. Αυτός ο κόσμος είναι στην πρώτη γραμμή σήμερα στα σχολεία, καθηγητές, στα σούπερ μάρκετ. Αυτό σας λέμε. Δώστε τη δυνατότητα και την προοπτική ελπίδας, τον εμβολιασμό σε αυτούς τους ανθρώπους, γιατί αυτό είναι όχι μόνο δίκαιο, αλλά είναι και σωστό υγειονομικά για να δημιουργηθεί ασπίδα. Θα έχετε στην πορεία χρόνο να τα σχολιάσετε.\nΈρχομαι σε ένα άλλο θέμα κρίσιμο τώρα. Ο κ. Μητσοτάκης κάθε φορά ή σχεδόν κάθε φορά που κατατίθεται μία άποψη η οποία δεν του αρέσει, δεν την αποδομεί πολιτικά, τη διαψεύδει. Μου λέει ότι λέω ψέματα. Το ίδιο έκανε και τώρα.\nΚαμιά χώρα, λέει, δεν παρακάμπτει τις κεντρικές διαδικασίες των εμβολιασμών. Βαριές κουβέντες ήταν αυτές που είπα εγώ για τη Γερμανία και να πάρω τηλέφωνο την κυρία Μέρκελ, την Καγκελάριο να της πω αυτά που λέω, μην τυχόν και έχει παρεξηγηθεί που με αγαπάει τόσο. Ουδείς στην Ευρωπαϊκή Ένωση τολμά να πάρει το ρίσκο και να ανοίξει θέμα διμερών συμφωνιών και ιδιαίτερα για το SputnikV, το εμβόλιο το ρωσικό. Και είναι μεγάλο ρίσκο μάς είπε.\nΕντάξει. Όταν μίλησα για τη Γερμανία μάλιστα σηκώθηκε από τη θέση του φωνάζοντας.\nΣας καταθέτω, κύριε Μητσοτάκη, στα Πρακτικά στοιχεία από την επίσημη σελίδα του υπουργείου Υγείας της Γερμανίας -μπείτε σήμερα μέσα και ανατρέξτε- στα γερμανικά. Σας διαβάζω με μετάφραση, γιατί εγώ όπως ξέρετε δεν γνωρίζω γερμανικά. Θα το καταθέσω, όμως, στα γερμανικά για εσάς που γνωρίζετε. Διαβάζω: «Από τα ήδη εγκεκριμένα εμβόλια της Pfizer, η χώρα έχει λάβει πάνω από εξήντα εκατομμύρια δόσεις μέσω της Ευρωπαϊκής Ένωσης. Εκτός από αυτά σε εθνικό επίπεδο έχει εξασφαλίσει επιπλέον τριάντα εκατομμύρια δόσεις. Από τη Moderna μόνο η Γερμανία παίρνει πενήντα εκατομμύρια δόσεις και επιπλέον διαπραγματεύεται σε εθνικό επίπεδο και για περισσότερες». Οπότε αθροιστικά μόνο από τη Pfizer και από τη Moderna η Γερμανία μπορεί να λάβει για φέτος εκατόν σαράντα εκατομμύρια δόσεις.\nΜας είπατε επίσης ότι ουδείς είναι αυτός που διανοείται στην Ευρώπη να ανοίξει θέμα και να συζητήσει και μόνο την αγορά εμβολίων πέρα από το ευρωπαϊκό πλαίσιο και ειδικά αναφερθήκατε στο ρωσικό εμβόλιο SputnikV.\nΔεν θα αναφερθώ στον Καγκελάριο Κουρτς της Αυστρίας, ο οποίος -προχθεσινό είναι το δημοσίευμα- δήλωσε ότι βρίσκεται σε διαπραγμάτευση και υπάρχει δεσμευτική υπόσχεση γρήγορης παράδοσης τριακοσίων χιλιάδων δόσεων του εμβολίου τον Απρίλιο, πεντακοσίων χιλιάδων τον Μάιο και διακόσιες χιλιάδες στις αρχές Ιουνίου. Ο Καγκελάριος Κουρτς, ομοϊδεάτης σας είναι αυτός.\nΣας λέω, όμως, να δείτε δημοσίευμα του ZDF, όπως καταλαβαίνετε έγκυρου ειδησεογραφικού δικτύου, το οποίο λέει το εξής: «Στο χθεσινό υπουργικό συμβούλιο της Γερμανίας, 18 Μαρτίου, ο πρωθυπουργός της Βαυαρίας,CSU» -ομοϊδεάτης σας- «εισηγήθηκε μια γρήγορη έγκριση του εμβολίου SputnikV. Μάλιστα ο ίδιος προειδοποίησε να μην περιμένουν την έγκριση μέσω Ευρωπαϊκής Ένωσης, αφού είχαν κλείσει συμβόλαια και με άλλες εταιρείες παρασκευής εμβολίων πριν την έγκρισή τους».\nΣτο ίδιο πνεύμα ο δήμαρχος του Βερολίνου και αυτός CDU, αν δεν κάνω λάθος… SPD με συγχωρείτε. Ακόμα καλύτερα, κυρία Γεννηματά, SPD. Ο δήμαρχος του Βερολίνου στο ίδιο πνεύμα προέτρεψε να αρπάξουμε την ευκαιρία για την παραλαβή των εμβολίων SputnikV.\nΔηλαδή, με συγχωρείτε, τι είδους εθελοδουλία είναι αυτή που έχουμε; Απέναντι σε ποιον; Σε αυτούς που μόνοι τους βλέπουν την ανάγκη και σπεύδουν να κατανοήσουν ότι εδώ δεν είναι ζήτημα γεωπολιτικών συνθηκών και ισορροπιών. Δεν είμαι -για να απαντήσω στην κ. Γεννηματά- υπέρ της άποψης ότι αυτό θα έπρεπε να γίνεται από κάθε μία χώρα ξεχωριστά, αλλά εδώ βρισκόμαστε μπροστά σε μια πρωτοφανή αποτυχία της Ευρωπαϊκής Ένωσης.\nΚαι εγώ, κυρία Γεννηματά, πραγματικά στεναχωριέμαι να βλέπω χώρες, βαλκανικές χώρες -δεν συγκρίνω, όλες οι χώρες είναι πάρα πολύ σημαντικές, αλλά όχι τόσο προηγμένες, όπως η Ελλάδα- να έχουν διπλάσιο ποσοστό στη ροή των εμβολιασμών απ’ ό,τι η Ελλάδα. Και λέω ότι αυτό έπρεπε να μας απασχολήσει έγκαιρα. Από τις αρχές του χρόνου θέτω το ζήτημα αυτό, διότι είναι ζήτημα κυριολεκτικά ζωής και θανάτου.\nΚαι εν τοιαύτη περιπτώσει, σταματήστε αυτό το μπούλινγκ ότι λέω ψέματα, ότι δεν ξέρουμε τι λέμε. Άμα έχετε άλλη άποψη, πείτε ότι έχετε άλλη άποψη, όχι να έρχεστε εδώ και χωρίς στοιχεία να λέτε, όπως πάλι σήμερα μας είπατε, ότι είμαι ψεύτης και λαϊκιστής. Εσείς λοιπόν είστε ψεύτης, δύο φορές ψεύτης, που έρχεστε εδώ χωρίς στοιχεία και μας κατηγορείτε. Τεκμηριώστε την άποψή σας με στοιχεία, όχι με ύβρεις απέναντι στους πολιτικούς σας αντιπάλους.\nΘέλω να πω δυο λόγια για την οικονομία, διότι πραγματικά είναι πάρα πολύ κρίσιμες οι στιγμές που ζούμε. Έχω την εκτίμηση -το έχω πει πάρα πολλές φορές- ότι όπως η κυβέρνηση δεν έχει συναίσθηση ή κάνει πως δεν έχει συναίσθηση της οδυνηρής πραγματικότητας, της δύσκολης πραγματικότητας στην υγειονομική κρίση, έτσι κάνει ή δεν έχει -αυτό θα είναι χειρότερο- συναίσθηση του γεγονότος ότι η ελληνική οικονομία σήμερα είναι πάρα πολύ βαριά τραυματισμένη.\nΗ ύφεση στη χώρα το 2020 ήταν 8,2%, η τρίτη χειρότερη στην Ευρωζώνη και πάνω από τον μέσο όρο της Ευρωζώνης που ήταν 6,6%. Το δημόσιο χρέος εκτινάχθηκε, αλλά η εικόνα στην πραγματική οικονομία είναι ακόμα πιο θλιβερή. Στον ιδιωτικό τομέα δεν υπήρξε καμία ουσιαστική ενίσχυση, μόνο ελάχιστα επιδόματα σε εργαζόμενους και δάνεια σε επιχειρήσεις.\nΠανηγυρίζετε για την εστίαση. Δώσατε ένα σημαντικό επίδομα. Δεν θα πω εγώ ότι είναι χαρτζιλίκι. Θα πω ότι καλά κάνατε και το δώσατε, έστω και με καθυστέρηση, όμως δεν κατανοείτε ίσως ότι αυτό είναι σημαντικό για μια επανεκκίνηση, όποτε κι αν αυτή γίνει -που καθυστερεί- ωστόσο δεν είναι σημαντικό για την επιβίωση, διότι τούτη την ώρα το 94% των επιχειρήσεών μας στη χώρα είναι μικρομεσαίες επιχειρήσεις και υπάρχει ο φόβος και οι προβλέψεις για «λουκέτα» σε μία στις τρεις από αυτές.\nΘα ήθελα να σας ρωτήσω, κύριε Μητσοτάκη, κάτι σε σχέση με την ανακοίνωση που κάνατε για την εστίαση. Στα κριτήρια αυτά υπάρχει και ως κριτήριο, ως προϋπόθεση το όριο των δέκα εργαζομένων, γιατί ακούγεται και διαβάζεται αυτό; Αν υπάρχει αυτό, είναι προφανές ότι θα μείνουν πάρα πολλές επιχειρήσεις εκτός και μάλιστα αυτές που έχουν περισσότερο ανάγκη τα χρήματα. Δηλαδή εάν υπάρχει τέτοιο όριο, από τις 80.000 επιχειρήσεις για να πάτε στις 34.000, όπως διαδίδεται, θα μείνουν έξω πάνω από 45.000 επιχειρήσεις. Θα είναι αυτές που έχουν ανάγκη τα χρήματα αυτά περισσότερο. Θα ήθελα μια απάντηση ως προς αυτό.\nΩστόσο, το κρισιμότερο όλων είναι ότι πρέπει να κατανοήσετε, πρέπει να κατανοήσουμε όλοι ότι βιώσιμη επανεκκίνηση του κλάδου της εστίασης ειδικά, χωρίς τη μετατροπή της επιστρεπτέας σε μη επιστρεπτέα, χωρίς μείωση του ΦΠΑ μέχρι να βγουν από τη μεγάλη δυσκολία, τουλάχιστον τον επόμενο χρόνο και χωρίς επιδότηση της εργασίας το επόμενο διάστημα, για να μην φτάσουμε ξαφνικά, όταν φύγουν τα όποια μέτρα στήριξης, να δούμε ξανά να σκαρφαλώνει η ανεργία στο 25% με 26%, δεν μπορεί να υπάρξει. Δεν μπορεί να υπάρξει επανεκκίνηση βιώσιμη.\nΚαι το κυριότερο είναι ότι δεν αφορά μόνο την εστίαση. Αφορά όλους τους κλάδους της αγοράς, ιδίως τη μικρομεσαία επιχειρηματικότητα. Ρύθμιση του χρέους που δημιουργήθηκε την περίοδο της πανδημίας.\nΕμείς, σε δύσκολες συνθήκες -μόλις είχαμε βγει από το μνημόνιο, αλλά ακόμα ήταν δύσκολες οι συνθήκες- με πολύ αυστηρή επιτήρηση, χωρίς ρήτρα διαφυγής που έχετε σήμερα εσείς εδώ και χωρίς τόσο χαμηλό επιτόκιο δανεισμού και χωρίς τη δυνατότητα η Ευρωπαϊκή Ένωση να μας λέει «μην φτιάξετε πλεονάσματα, δεν χρειάζεται, δαπανήστε όσο χρειάζεται», κάναμε αυτήν τη ρύθμιση σε ό,τι αφορά τις ασφαλιστικές εισφορές: Μεσοσταθμικό «κούρεμα» 40% ως 60% και 120 δόσεις. Δεν μπορεί να γίνει αυτή ρύθμιση για το κορωνοχρέος και να αφορά όλη τη μικρομεσαία επιχειρηματικότητα, να πάρουν μια ανάσα αυτοί οι άνθρωποι, να μπορέσουν βιώσιμα να συνεχίσουν; Ή το σχέδιο είναι -γιατί κάποιοι λένε ότι οι μισές επιχειρήσεις είναι «ζόμπι»- να ξεμπερδέψουμε από τα «ζόμπι»; Μέχρι χθες ήταν η ραχοκοκαλιά της οικονομίας, τους χτυπάγατε την πλάτη. Τώρα ξαφνικά έγιναν πρόβλημα και «ζόμπι».\nΗ Eurostat είναι αυτή η οποία δείχνει πόσο προβληματική είναι η εικόνα. Οι εργαζόμενοι στην Ελλάδα -για να πάω και στον κλάδο των εργαζομένων- λέει η Eurostat ότι έχουν την τρίτη μεγαλύτερη μείωση εισοδήματος, μετά και τα μέτρα της κυβέρνησης, όχι πριν. Την τρίτη μεγαλύτερη μείωση εισοδήματος στην Ευρώπη! Οι χαμηλόμισθοι εργαζόμενοι έχουν τη δεύτερη μεγαλύτερη μείωση εισοδήματος στην Ευρώπη.\nΠιστεύετε ότι η επόμενη μέρα σε αυτά τα πλαίσια είναι μια μέρα η οποία θα είναι με ροδοπέταλα, ότι θα εκτιναχτούμε; Εσείς λέτε για το «Ελλάδα 2.0». Εγώ το Χαβάη 5-0 ήξερα, καμία σχέση. Το «Ελλάδα 2.0» δεν το καταλαβαίνω σε αυτές τις συνθήκες.\nΖείτε σε μια πραγματικότητα η οποία είναι επίπλαστη. Και φοβάμαι ότι ενώ έχουμε πολύ ανηφορικό δρόμο και η χώρα χρειάζεται σχέδιο που να οδηγεί σε διέξοδο, εσείς δεν είστε σε θέση. Αλλά με τον σχεδιασμό και τον βηματισμό σας μας οδηγείτε σε μεγάλες περιπέτειες. Όπως δεν συναισθάνεστε τις δυσκολίες της πανδημίας, έτσι και το μέγεθος του προβλήματος στην οικονομία.\nΔεν θα είναι παροδική η συνέπεια, κυρίες και κύριοι συνάδελφοι, και χρειάζεται αλλαγή πλεύσης. Χρειάζεται να σκεφτούμε και έξω από τα θέσφατα, έξω από τα δεδομένα πλαίσια. Αντ’ αυτού, βλέπω ότι έχει κολλήσει η βελόνα στα ίδια.\nΟ κόσμος, όμως, εξελίσσεται. Σε κάθε γωνιά του πλανήτη ο προβληματισμός ακόμα και συντηρητικών κυβερνήσεων κινείται γύρω από δύο ζητήματα: Το πρώτο είναι η οχύρωση απέναντι σε μελλοντικές υγειονομικές κρίσεις, όπως αυτή που ζούμε, με την ενίσχυση εθνικών συστημάτων υγείας, με την επένδυση στην έρευνα και την επιστήμη και την προστασία της φύσης, για να αποφύγουμε τους κινδύνους που επιφέρει η ίδια αλόγιστη ανθρώπινη δραστηριότητα σε αυτήν.\nΤο δεύτερο είναι μια εμπροσθοβαρής αναπτυξιακή στρατηγική για να καλύψουμε το χαμένο έδαφος της παγκόσμιας ύφεσης. Μια στρατηγική που θα οδηγήσει σε νέα μοντέλα βιώσιμης ανάπτυξης, επικεντρώνοντας στην καινοτομία, στην τεχνολογία και στον σεβασμό στο περιβάλλον.\nΌλα αυτά, όμως, είναι εντελώς ξένα στη δική σας αντίληψη. Η μεγάλη ευκαιρία του Ταμείου Ανάκαμψης κινδυνεύει να χαθεί από μία κυβέρνηση με -επιτρέψτε μου την έκφραση- βαθιές ιδεοληψίες και αποδεδειγμένη διαχειριστική ανικανότητα. Σπεύσατε προχθές να παρουσιάσετε τις αποφάσεις σας για το Ταμείο. Τις αποφάσεις σας! Καμία διαβούλευση! Το σχέδιο υπήρχε στα χέρια Γερμανών ευρωβουλευτών, αλλά όχι στα χέρια των βουλευτών του Ελληνικού Κοινοβουλίου. Και τελικά δεν κάνατε καμία διαβούλευση και συζήτηση. Ούτε συζήτηση στη Βουλή δεν θα κάνετε, αν δεν κάνω λάθος, την επόμενη εβδομάδα, όπως αρχικά μας είχατε πει. Σε επίπεδο αρχηγών εννοώ.\nΈρχεστε και φέρνετε, κατά την άποψή μας, ένα σχέδιο που βασίζεται –το έχετε πει άλλωστε- στην έκθεση Πισσαρίδη, δηλαδή σε ένα παρωχημένο πλαίσιο που εφαρμόστηκε στην Ευρώπη στις δεκαετίες του 1990 και του 2000, αλλά πού οδήγησε; Σε κρίση χρέους, έκρηξη ανεργίας και έκρηξη ανισοτήτων. Ιδιωτικοποιήσεις ακόμα και στις υπηρεσίες υγείας, στο ασφαλιστικό, άρα μία τρύπα στα δημόσια οικονομικά και νέοι κίνδυνοι για τους ασφαλισμένους. Εκκαθάριση μικρομεσαίων επιχειρήσεων, δηλαδή το 95% των ελληνικών επιχειρήσεων, όπως είπα πριν, αποδιάρθρωση της αγοράς εργασίας, φοροελαφρύνσεις για λίγους, όχι για όλους.\nΗ απάντησή σας, δηλαδή, στη νέα κρίση είναι η συνταγή που μας οδήγησε στην προηγούμενη κρίση. Και όλα αυτά, για να καρπωθούν τα ευρωπαϊκά κονδύλια ορισμένοι, μετρημένοι στα δάχτυλα των δύο χεριών, επιχειρηματικοί όμιλοι και οικογένειες.\nΈτσι, όμως, δεν έρχεται ισχυρή ανάπτυξη. Μπορεί να δημιουργηθεί ενδεχομένως πεδίο κερδοφορίας γι’ αυτούς τους λίγους και ενδεχομένως -θα το δεχθώ- και κάποιες θέσεις εργασίας, όχι ικανές όμως να καλύψουν το μεγάλο χάντικαπ και αυτές θα είναι κακοπληρωμένες, ελαστικές και επισφαλείς. Βιώσιμη επανεκκίνηση της οικονομίας και συμπεριληπτική ανάπτυξη, όμως, δεν θα έρθει έτσι.\nΔεν θα έρθει χωρίς να σωθούν οι μικρομεσαίες επιχειρήσεις, χωρίς ρύθμιση του χρέους της πανδημίας, με διαγραφή μέρους του, χωρίς στήριξη και επιδότηση της εργασίας, χωρίς ανασυγκρότηση του κοινωνικού κράτους και δημόσιες επενδύσεις στην παιδεία, στην έρευνα, στην κοινωνική πρόνοια, χωρίς ένα νέο ΕΣΥ, όπως εμείς παρουσιάσαμε -ακόμα να δούμε τις δικές σας προτάσεις!- και χωρίς ένα σοβαρό σχέδιο καταπολέμησης των ανισοτήτων.\nΚυρίες και κύριοι της κυβέρνησης, -κλείνω, κύριε Πρόεδρε- δεν τα διαθέτετε όλα αυτά. Δεν έχετε αυτό το σχέδιο, δεν έχετε αυτή την άποψη, δεν έχετε αυτή τη στρατηγική. Δεν σας ενδιαφέρει ενδεχομένως και τίποτα απ’ όλα αυτά και νομίζω ότι δεν μπορείτε να το κρύψετε πια. Δεν μπορείτε πια να το κρύψετε ούτε στο πεδίο της πανδημίας ούτε στο πεδίο της οικονομίας.\nΈχετε χάσει το κύριο όπλο για την καταπολέμηση μιας κρίσης το οποίο είναι η εμπιστοσύνη της κοινωνίας και είναι, κατά τη γνώμη μας, η ίδια η κοινωνία αυτή που θα φροντίσει κάποια στιγμή -εύχομαι γρήγορα- να καλυφθεί το κενό. Σήμερα με την παρέμβασή της σε όλα τα μέτωπα της μάχης για τη ζωή και την επιβίωση. Και αύριο για την προοδευτική επανεκκίνηση του τόπου με μία προοδευτική κυβέρνηση που έχει ανάγκη ο τόπος για να βγει από αυτή την κρίση, με την κοινωνία όρθια.\nΠροηγούμενο άρθροΣπιτάκια για αδέσποτα ζώα από κρατούμενους\nΕπόμενο άρθροΜπλόκο σε υδροπονική κάνναβη


Εξάγωνο Ήλιου-Πλούτωνα, Ήρεμη δύναμη!!! | Oroskopos.tv\nΕξάγωνο Ήλιου-Πλούτωνα, Ήρεμη δύναμη!!!\nΣτις 13/03 ο Ήλιος από το ζώδιο των Ιχθύων θα σχηματίσει όψη εξαγώνου με τον Πλούτωνα από το ζώδιο του Αιγόκερω (22ο 44’). Η συνάντηση του Ήλιου με τον Πλούτωνα με όποιο σχηματισμό και αν γίνει έχει ένα μόνο στόχο, την μεταμόρφωση της προσωπικότητας μας με σκοπό να βιώσουμε τις ποιότητες του Ήλιου μας. Η όψη εξαγώνου μας βοηθάει να πάρουμε αυτά τα βιώματα με πιο εύκολο τρόπο, χωρίς έντονες εσωτερικές συγκρούσεις, και να μας φέρει πιο κοντά στα όνειρα και στους στόχους μας, επίσης, μας βοηθάει να έχουμε ψυχική ισορροπία , ενώ, με την βοήθεια της μπορούμε να αναρρώσουμε πολύ γρήγορα από τραυματισμούς ή χειρουργικές επεμβάσεις. Η όψη εξαγώνου θα επηρεάσει θετικά τα ζώδια του Μεταβλητού Σταυρού (Διδύμους, Παρθένους, Τοξότες, Ιχθύες) και του Παρορμητικού Σταυρού (Κριούς, Καρκίνους, Ζυγούς, Αιγόκερους) του 3ου δεκαημέρου, καθώς και όσους έχουν προσωπικούς πλανήτες ή Ωροσκόπο σε αυτή τη μοίρα. Ας δούμε πως θα επηρεάσει αυτή η τυχερή όψη και τα 12 ζώδια. Η θετική επιρροή της όψης ισχύει για 3 ημέρες -/+.\nΙδιαίτερα χαρούμενοι είστε εσείς οι Κριοί . Η θετική όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το ζώδιο του Αιγόκερω, θα ενισχύσει την πίστη σας και θα σας δώσει την δύναμη που χρειάζεστε για να πετύχετε τους στόχους σας.\nΑυτή η χρονική περίοδος είναι κατάλληλη για να ασχοληθείτε με την κοινωνική σας ζωή.\nΗ όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το φιλικό για εσάς ζώδιο του Αιγόκερω, θα σας βοηθήσει να ισχυροποιήσετε την παρουσία σας στον κοινωνικό σας κύκλο. Ενώ, σημαντική θα είναι η βοήθεια που θα έχετε από ορισμένα φιλικά σας πρόσωπα τα οποία θα σας ωθήσουν να επεκταθείτε και σε άλλες δραστηριότητες, όπως για παράδειγμα στο εξωτερικό.\nΜε την καριέρα σας ασχολείστε αυτή τη χρονική περίοδο εσείς οι Δίδυμοι. Η θετική όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το ζώδιο του Αιγόκερω, θα σας βοηθήσει να προχωρήσετε σε μια σημαντική επαγγελματική συμφωνία η οποία όχι μόνο θα απογειώσει την καριέρα σας, αλλά, στο μέλλον θα αλλάξει ριζικά και τα οικονομικά σας.\nΤην τύχη με το μέρος σας έχετε αυτή τη χρονική περίοδο εσείς οι Καρκίνοι. Η θετική όψη εξαγώνου που θα σχηματίσει ο Ήλιος από το φιλικό για εσάς ζώδιο των Ιχθύων με τον Πλούτωνα από το ζώδιο του Αιγόκερω, θα σας βοηθήσει να βάλετε σε τροχιά υλοποίησης τα επαγγελματικά σας σχέδια, τα οποία και θα σας βοηθήσουν να φτάσετε στην κορυφή. Ενώ σε προσωπικό επίπεδο, μια νέα σχέση θα σας μεταμορφώσει όχι μόνο συναισθηματικά αλλά και πνευματικά.\nΤην εσωτερική σας ηρεμία βρίσκετε σιγά –σιγά και πάλι εσείς οι Λέοντες. Η όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το ζώδιο του Αιγόκερω, θα βοηθήσουν να προχωρήσετε με ομαλό τρόπο την εσωτερική σας μεταμόρφωση και να αναγεννηθείτε. Πλέον είστε σε θέση να αναγνωρίσετε ότι η ψυχική σας δύναμη είναι αυτή που σας βοηθάει να αντιμετωπίσετε τις προκλήσεις τις καθημερινότητας.\nΗ δύναμη σας είναι οι φίλοι και οι συνεργάτες σας. Η όψη εξαγώνου που θα σχηματίσει ο Ήλιος που βρίσκεται απέναντι από το ζώδιο σας, στο ζώδιο των Ιχθύων, με τον Πλούτωνα από το φιλικό για εσάς ζώδιο του Αιγόκερω, θα σας βοηθήσει ώστε με την βοήθεια των φίλων και των συνεργατών σας να προωθήσετε ένα δημιουργικό σας σχέδιο. Ενώ σε προσωπικό επίπεδο, είναι πιθανό να προκύψει ένα φλερτ με ένα συνεργάτη σας.\nΟι υποχρεώσεις που έχετε αναλάβει αυτή τη χρονική περίοδο εσείς οι Ζυγοί είναι πολλές . Η όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το ζώδιο του Αιγόκερω, θα σας βοηθήσει να αλλάξετε τον τρόπο που λειτουργείτε μέσα στην οικογένεια σας. Μέσα από αυτή την διαδικασία θα κάνετε καλύτερη την καθημερινότητα σας και θα είστε πιο αποτελεσματικοί απέναντι στις υποχρεώσεις σας.\nΟ ρόλος του πρωταγωνιστή είναι με έμμεσο τρόπο δικός σας. Η όψη εξαγώνου που θα σχηματίσει ο Ήλιος από το φιλικό για εσάς ζώδιο των Ιχθύων ,με τον κυβερνήτη του ζωδίου σας Πλούτωνα από το ζώδιο του Αιγόκερω, θα σας βοηθήσει να αναπτύξετε ένα φιλόδοξο σχέδιο σας. Ενώ, σε προσωπικό επίπεδο ο έντονος μαγνητισμός σας και ο τρόπος με τον οποίο εκφράζεστε, μπορεί να ρίξει στα δίχτυα σας αυτόν/ην που εσείς θα επιλέξετε.\nΙδιαίτερα χαρούμενοι είστε αυτή τη χρονική περίοδο εσείς οι Τοξότες. Η θετική όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το ζώδιο του Αιγόκερω, υπόσχεται να σας βοηθήσει να τακτοποιήσετε τις οικονομικές υποθέσεις της οικογένειας σας με τον καλύτερο τρόπο.\nΠιο δυνατοί αισθάνεστε αυτή τη χρονική περίοδο εσείς οι Αιγόκεροι. Η όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα, ο οποίος έχει γίνει μόνιμος κάτοικος του ζωδίου σας τα τελευταία χρόνια, θα σας δώσει την ψυχική δύναμη που χρειάζεστε για να επικοινωνήσετε τις νέες ιδέες σας, μέσα από τις οποίες θα προβάλλετε με ήπιο τρόπο την αναγέννηση σας.\nΈτοιμοι να περπατήσετε σε νέα μονοπάτια είστε εσείς οι Υδροχόοι. Η όψη εξαγώνου που θα σχηματίσει ο Ήλιος από το ζώδιο των Ιχθύων με τον Πλούτωνα από το ζώδιο του Αιγόκερω, θα σας βοηθήσει να πιστέψετε στις ικανότητες σας, και να ξεπεράσετε τις φαινομενικές δυσκολίες που υπάρχουν αυτή τη στιγμή και εμποδίζουν την ολοκλήρωση μιας επαγγελματικής συνεργασίας που τόσο πολύ θέλετε, και που έχετε επενδύσει σε αυτή τόσο το χρόνο όσο και τις προσδοκίες σας.\nΗ φετινή γενέθλια χρονιά σας είναι μια από τις πιο σημαντικές των τελευταίων χρόνων.\nΗ θετική όψη εξαγώνου που θα σχηματίσει ο Ήλιος από το ζώδιο σας με τον Πλούτωνα, από το ζώδιο του Αιγόκερω, θα σας δώσει την δύναμη που χρειάζεστε για να πετύχετε τους προσωπικούς και επαγγελματικούς σας στόχους. Ενώ, μέσα από το φιλικό και κοινωνικό σας κύκλο θα αλλάξετε ριζικά τις απόψεις σας.


Hotel Blog Info: Σκέψεις και ξενοδοχεία Ναυπλίου (6) (τέλος)\nΣκέψεις και ξενοδοχεία Ναυπλίου (6) (τέλος)\nΤο Ναύπλιο είναι γεμάτο ιστορία. Όπου και να στρίψεις, θα συναντήσεις μνημεία, προτομές, μουσεία, επιγραφές. Η παλιά πόλη τελεί υπό την προστασία της Ακροναυπλίας. Η Νέα Πόλη υπό την προστασία του γερο-Παλαμίδη, ξεφεύγει προς το κάμπο. Μια γαλάζια ποδιά του Αργολικού απλώνεται ως το Μπούρτζι, τα καραβάκια αναλαμβάνουν την θαλάσσια προέκταση της βόλτας των εποχούμενων στο λιμάνι. Υπάρχει ακόμα λίγος χρόνος για ένα ποτό και λίγο κουβέντα στα καφέ του πριν το μεσημεριανό φαγητό... Σκαλοπάτια οδηγούν σε διάφορα ξενοδοχεία και pensions όπως ♥ LΕΤΟ ♥ PALAZZO ♥ ELENΙ ♥ DIOSCOURI ♥ . Κοντά στη παραλία το ♥ AGAMEMNON ♥ και σε κεντρικό σημείο Αγίου Νικολάου το ιστορικό ♥ GRANDE BRETAGNE ♥ Να σημειώσουμε ότι όλα τα βρήκαμε αξιόλογα, περιποιημένα, φιλόξενα, αξιοπ ρεπή, ευγενικά. Η απογευματινή βόλτα μας έφερε σε επαφή με το βαρύ ξενοδοχειακό δυναμικό στη νέα πόλη. Το ♥ PARK ♥ το ♥ ELENA ♥ και το ♥ NAFPLIA ♥ και τα 3 στην ίδια γειτονιά. Διακρίνονται τα 2 πρώτα σαν προϊόντα φρέσκα, μοντέρνα, πλήρως ανακαινισμένα ετοιμοπόλεμα με πολλές ανέσεις, αρετές και καλές υποδομές. Υποψήφιοι πελάτες μπαινόβγαιναν μέχρι αργά το απόγευμα κάνοντας μια last minute έρευνα αγοράς πλην καταλήξουν για διανυκτέρευση με πρωτεύων ίσως κριτήριο το οικονομικό. Εμείς έχοντας τελειώσει την αποστολή της ημέρας και έχοντας σχηματίσει μια ιδέα για την ξενοδοχία με γιώτα του Ναυπλίου, αρχίσαμε να μαζεύουμε τα χιλιόμετρα προς την Αθήνα έχοντας ακόμα νωπές στο στόμα μας τις σπιτικές νοστιμιές του χοιρινού με χόρτα αυγοκομμένα, τις γκόγκες (χειροποίητα ζυμαρικά) , και του χοιρινού στο φούρνο με πατάτες, το τοπικό τζατζίκι καθώς και το ροζέ ξηρό οίνο του Φούζα από την 'Ακοβα Αργολίδος! Γράφει: ο Χρήστος Ρουμελιώτης, εκπρόσωπος της http://www.hotelcoupons.gr Δείτε και άλλες φωτογραφίες του Ναυπλίου εδώ


Στην 4η ΕΞΠΟΤΡΟΦ η Περιφέρεια Αττικής - Travelling News\nΑρχική Αγροτικά προϊόντα Στην 4η ΕΞΠΟΤΡΟΦ η Περιφέρεια Αττικής\nΣτην 4η ΕΞΠΟΤΡΟΦ η Περιφέρεια Αττικής\nΟ Αντιπεριφερειάρχης Ανατολικής Αττικής κ. Πέτρος Φιλίππου με την Αντιπεριφεριαρχη πρωτογενούς τομέα Κρήτης κ. Θεανώ Βρέντζου – Σκορδαλάκη\nΣτην «4η ΕΞΠΟΤΡΟΦ», Έκθεση Τροφίμων και Ποτών, που πραγματοποιείται από τις 27 έως τις 30 Ιανουαρίου 2017 στο Ολυμπιακό Κέντρο Ξιφασκίας στο Ελληνικό, μετέχει για πρώτη φορά η Περιφέρεια Αττικής, με δικό της περίπτερο, με στόχο την προβολή και την ενίσχυση του αγροτοδιατροφικού της τομέα, και γενικότερα του κλάδου των τροφίμων. Παράλληλα, επιδιώκει να δημιουργήσει ευκαιρίες προώθησης των προϊόντων των μικρομεσαίων επιχειρήσεων της.\nΣτο περίπτερο της Περιφέρειας Αττικής φιλοξενούνται έντεκα παραγωγοί από την επικράτειά της. Κρασί, μέλι, φιστίκι, γαλακτοκομικά, αυγά, είναι μερικά μόνο από τα πλέον αντιπροσωπευτικά προϊόντα του «καλαθιού» της που θα παρουσιαστούν στην έκθεση.\nΟ Αντιπεριφερειάρχης Ανατολικής Αττικής κ. Πέτρος Φιλίππου με τον Κώστα Αγγέλου στο περίπτερο της Οινοποιίας Αγγέλου !\nΣημειώνεται ότι κατά την «4η ΕΞΠΟΤΡΟΦ», η οποία απευθύνεται τόσο σε επαγγελματίες όσο και στο ευρύ κοινό, θα πραγματοποιηθούν παράλληλες γαστρονομικές εκδηλώσεις καθώς και δράσεις προώθησης των ελληνικών οίνων και αποσταγμάτων.\nΠροηγούμενο άρθροΆνοιξε τις πύλες της, στο Ελληνικό, η 4η ΕΞΠΟΤΡΟΦ\nΕπόμενο άρθροExpanded eTravel World sets its sights on the future


Arcadia Live | Διαδρομές Archives - Arcadia Live\tΔιαδρομές Archives - Arcadia Live\nΙούνιος 24, 2017 No Comments Διαδρομές admin\nΑγαπημένος προορισμός πολλών Πελοποννήσιων αλλά όχι μόνο, καθώς από την Αθήνα απέχει περίπου 2,5 ώρες με το αυτοκίνητο, το Παράλιο Άστρος βρίσκεται στην ανατολική Πελοπόννησο, στα παράλια της Αρκαδίας, και βρέχεται από τα νερά του Αργολικού κόλπου. Το όνομά του το οφείλει στο σχήμα του λόφου «Νησί» που βρίσκεται δίπλα στο λιμάνι, και το οποίο θυμίζει άστρο. Η θέα πάνω από τον λόφο είναι μαγευτική και στην κορυφή δεσπόζει μεσαιωνικό\nΜάρτιος 30, 2017 No Comments Διαδρομές dimitris\nΕξόρμηση του ΣΑΟΟ στο δάσος της Σκιρίτιδας\nΟ Σύλλογος Αρκάδων Ορειβατών Οικολόγων εξορμά την ερχόμενη Κυριακή 2 Απριλίου 2017 στο πανέμορφο δάσος της Σκιρίτιδας. Είναι μια ευκαιρία να γνωρίσουμε ένα πανέμορφο τοπίο, πολύ κοντά στην Τρίπολη. Πορεία: Βλαχοκερσιά – Πυροφυλάκιο – Άγιος Χριστόφορος. Ώρες: 4, κατηγορία: Α. Aναχώρηση λεωφορείου στις 9 π.μ. από την πλατεία Αγίου Βασιλείου. Δηλώσεις συμμετοχής στα γραφεία του Συλλόγου ( Β. Δεκάζου 9 -11 ), τηλ. 2710234980, e – mail:[email protected], www.saoo.gr.\nΝοέμβριος 16, 2016 No Comments Διαδρομές dimitris\nΠεζοπορία σε μονοπάτι στον Τυρό\nΟ Σύλλογος Πεζοπόρων Τυρού σας προσκαλεί στην πεζοπορία που διοργανώνει την Κυριακή 20 Νοεμβρίου σε μονοπάτι γύρω από τον Τυρό. Η αναχώρηση θα γίνει στις 08:00πμ από το Γυμνάσιο Τυρού και η διαδρομή που θα ακολουθήσουμε είναι: Γυμνάσιο Τυρού-Παναγία Γιάτρισσα-Μαντρανιές-Κουτσουβέλι-Σαπουνακαϊικα-Βρύση Δικαίου-Κάστρο-Λιμάνι Τυρού. Πρόκειται για μια πολύ εύκολη διαδρομή με υπέροχη θέα!!! Διάρκεια διαδρομής: 3 ώρες Βαθμός δυσκολίας:1 Οδηγός διαδρομής: Wendy Copage\nΣεπτέμβριος 13, 2016 No Comments Διαδρομές dimitris\nΛεωνίδιο: Βουνό, θάλασσα και αναρρίχηση\nΜπροστά το Μυρτώο, πίσω ο Πάρνωνας και στη μέση ένας εύφορος κάμπος γεμάτος κηπευτικά, ελιές, εσπεριδοειδή και ένα σωρό άλλα οπωροφόρα. Ευλογημένος τόπος το Λεωνίδιο, η καρδιά της Τσακωνιάς και έδρα της πιο γνωστής ελληνικής μελιτζάνας! Στο σημείο εκείνο όπου οι δαντελωτές ακτές της Αργολίδας δίνουν τη θέση τους στην Αρκαδία ξέρετε πια ότι πλησιάζετε στο Λεωνίδιο. Μια πανέμορφη διαδρομή που κινείται παράλληλα με τη θάλασσα και λίγο πιο ψηλά\nΦεβρουάριος 10, 2016 No Comments Διαδρομές dimitris\nΕξόρμηση στο Βόρειο Μαίναλο διοργανώνει ο Σύλλογος Αρκάδων Ορειβατών Οικολόγων\nΟ Σύλλογος Αρκάδων Ορειβατών Οικολόγων διοργανώνει την προσεχή Κυριακή, 14 Φεβρουαρίου 2014, μια ενδιαφέρουσα εξόρμηση στο Βόρειο Μαίναλο. Υπάρχει μια διαδρομή που, αν δεν την κάνει κάποιος, δεν μπορεί να πιστέψει ότι υπάρχει, ότι είναι τόσο όμορφη, τόσο βουερή, ανάμεσα στις άγριες όχθες των ποταμών Μπαρμπά και Μυλάοντα και που, ταυτόχρονα, είναι τόσο κοντά στη Βυτίνα, παρ’ ότι τόσο απόμακρη. Θα πραγματοποιηθούν δύο πορείες, που συνιστώνται και για αρχάριους ορειβάτες\nΝοέμβριος 13, 2015 No Comments Διαδρομές Vasiliki\nΕ.Ο.Σ. Τρίπολης: Ορειβατική εξόρμηση στη διαδρομή «Αλωνίσταινα – Αγία Τριάδα – Αλωνίσταινα»\nΟ Ε.Ο.Σ. Τρίπολης, σας προσκαλεί στην ορειβατική εξόρμηση «Αλωνίσταινα – Αγία Τριάδα – Αλωνίσταινα», την Κυριακή στις 15-11-2015. Α ομάδα: Ώρες πορείας 4.30’ και δυσκολία Β (μέτρια). Β ομάδα: Ώρες πορείας 3.30’ και δυσκολία Α (εύκολη). Αναχώρηση το πρωΐ της Κυριακής και ώρα 8.30 π.μ. από τα εντευκτήρια του Ε.Ο.Σ. Τρίπολης, Λαγοπάτη 43. Πληροφορίες και δηλώσεις συμμετοχής στα εντευκτήρια του συλλόγου, έως την Σάββατο 14-11-2015 από ώρα 19.00 έως 21.00 καθώς και\nΟκτώβριος 08, 2015 No Comments Διαδρομές Vasiliki\nΜε τους καλύτερους οιωνούς άρχισε η νέα ορειβατική περίοδος για το ΣΑΟΟ!\nΞεκίνησε η νέα ορειβατική περίοδος για το ΣΑΟΟ με προορισμό την Κυνουρία! Οι ορειβάτες μιλάνε για την εμπειρία που έζησαν: 43 ορειβάτες ξεκίνησαν το πρωί της Κυριακής 04.10.15 από την Τρίπολη με προορισμό την πανέμορφη Κυνουρία. Στο Άστρος και στον Άγιο Ανδρέα προστέθηκαν στη συντροφιά μας άλλοι δέκα συνορειβάτες και όλοι μαζί ξεκινήσαμε από τη Ρεποντίνα για την Ι.Μ. του Αγ. Γεωργίου Ενδύσσενας, μέσα από χωματόδρομο και μονοπάτι. Μετά από\nΣεπτέμβριος 24, 2015 No Comments Διαδρομές Vasiliki\nΠεζοπορία στο Αρτεμίσιο!\nΟ Ε.Ο.Σ. Τρίπολης, σας προσκαλεί σε μία πεζοπορική διαδρομή στο Αρτεμίσιο Όρος, την Κυριακή στις 27-9-2015, η οποία διοργανώνεται στα πλαίσια του 1ου Ορεινού Ημιμαραθώνιου Αρτεμισίου όρους, στην Καρυά Αργολίδας Διοργανωτές: Μαραθωνοδρόμοι Δρομείς Αργολίδας – Περιφερειακή Ενότητα Αργολίδας – Δήμος Άργους-Μυκηνών – Τ.Κ. Καρυάς Αργολίδας – Φυσιολατρικός Αθλητικός Ορειβατικός Σύνδεσμος Αθηνών. Η πεζοπορία θα ξεκινήσει ξεκινήσει από την Κοινότητα Καρυάς, μετά την έναρξη του αγώνα, δηλαδή στις 9.15 π.μ.\nΣεπτέμβριος 09, 2015 No Comments Διαδρομές Vasiliki\nΟ Ε.Ο.Σ. Τρίπολης θα περπατήσει το Φαράγγι του Ασωπού\nΟ Ε.Ο.Σ. Τρίπολης, σας προσκαλεί να περπατήσουμε στο Φαράγγι του Ασωπού (Λαμία), την Κυριακή, στις 13-9-2015. Αναχώρηση το πρωί ή το μεσημέρι του Σαββάτου 12-9-2015 από τα γραφεία του Ε.Ο.Σ. Τρίπολης, Λαγοπάτη 43 για το χωριό Σκαμνός και επιστροφή την Κυριακή 13-9-2015 το απόγευμα / βράδυ. Πληροφορίες και δηλώσεις συμμετοχής στα εντευκτήρια του συλλόγου, έως την Παρασκευή 11-9-2015, καθώς και στα τηλέφωνα 2710-232243 & 6987251794. Επίσης, πληροφορίες υπάρχουν στην ιστοσελίδα\nΑύγουστος 25, 2015 No Comments news, Διαδρομές, Κάτι διαφορετικό, Πολιτιστικά dimitris\nΣτην Οστρακίνα για την Αυγουστιάτικη Σελήνη\nΟ Ε.Ο.Σ. Τρίπολης, σας προσκαλεί σε μία νυκτερινή ανάβαση στην Οστρακίνα, το Σάββατο στις 29-8-2015, για να απολαύσουμε, από την κορυφή του Μαινάλου, την Αυγουστιάτικη Σελήνη. Η ανάβαση θα ξεκινήσει από το καταφύγιο του Ε.Ο.Σ. Τρίπολης «Παναγιώτης Αλεξόπουλος», το απόγευμα στις 6.00 μ.μ. και περίπου στις 10.00 μ.μ. θα έχουμε επιστρέψει στο καταφύγιο. Ώρες πορείας 3 και δυσκολία Α’ (εύκολη). Πληροφορίες και δηλώσεις συμμετοχής στα εντευκτήρια του συλλόγου έως την


Μήλος να Ίος σε πορθμείο\nΤαξιδέψτε από Μήλος να Ίος\nΟργανώστε το ταξίδι σας Μήλος να Ίος σε πορθμείο\n1 πιθανή επιλογή να πάτε από Μήλος να Ίος σε πορθμείο\nΠώς να πάτε από Μήλος να Ίος;\nΠροσφέρουμε 1 διαδρομές μέσα πορθμείο για να προετοιμάσετε το ταξίδι σας Μήλος Ίος. Τα ταξίδια που παρουσιάζονται ταξινομούνται σύμφωνα με δείκτη απόδοσης (ο οποίος μετράται ανάλογα με τον αριθμό των αλλαγών, την εκτιμώμενη διάρκεια, την απόσταση από το αεροδρόμιο μέχρι το κέντρο της πόλης που εξυπηρετεί ...). Θα είστε σε θέση να:\nΑποκτήστε τιμές, ώρες και διάρκεια του ταξιδιού Μήλος Ίοςκάνοντας κλικ στο κουμπί "Προβολή τιμών" και καθορίζοντας τις ημερομηνίες ταξιδιού σας και τον αριθμό των επιβατών. Προσοχή: προσπαθούμε να συλλέξουμε ένα μέγιστο επιτόκιο από τις διάφορες ιστοσελίδες ταξιδιωτών εταίρων για να σας ενημερώσουμε στην καλύτερη περίπτωση, αλλά αυτό δεν είναι πάντα εφικτό.\nΕντοπίστε πόλεις του Μήλος και Ίος σε έναν χάρτη καθώς και στη διαδρομή Μήλος Ίος και τα διάφορα σημεία αλληλογραφίας (Ναυτικό Σταθμό Ios, Ναυτικό Σταθμό Milos, Ναυτικό Σταθμό Milos) κάνοντας κλικ στο κουμπί "Λεπτομέρειες & Χάρτης".\nΣκάφος του Μήλος να Ίος\nΑπό ποιοι μεταφορείς πρέπει να πάτε Μήλος να Ίος;


Όταν η Ευρώπη ήταν δική μας | EuroLeague | gazzetta.gr\nΤετάρτη, 11 Μαΐου 2016 - 12:50\nΑπό την ΑΕΚ του Ιωαννίδη στο ελληνικό έπος του 2009\nΌταν η Ευρώπη ήταν δική μας\nΟ Νίκος Παπαδογιάννης ανοίγει την αυλαία των ανταποκρίσεων από το Βερολίνο.\nΤαξίδεψα για πρώτη φορά στο Βερολίνο τον Απρίλιο του 1998. Θυμάμαι μία πόλη εργοτάξιο, που βρισκόταν ακόμη σε φάση ανασύνταξης μετά την πτώση του Τείχους, ώστε να εμφανιστεί έτοιμη για τον άτυπο τίτλο της «μητρόπολης της Ευρώπης».\nΔεκαοχτώ χρόνια αργότερα, δεν υπάρχει άλλη πόλη σαν αυτή, στην από δω όχθη του Ατλαντικού. Ζωντανή, προοδευτική, πολυπολιτισμική, ανεξίθρησκη, πανέμορφη, πεντακάθαρη, η πραγματική πρωτεύουσα της Ευρώπης βρίσκεται στην πρωτοπορία όλων των κινημάτων και θαμπώνει με την ποιότητα ζωής που προσφέρει στους τυχερούς πολίτες της.\nΤο Βερολίνο του 2016 δεν είναι τόσο ελκυστικό για τον περιστασιακό επισκέπτη των 5 ημερών, όσο για τον μόνιμο κάτοικό του. Δεν ξέρω πολλούς που θα έλεγαν «νάιν», εάν έπεφτε στην ποδιά τους η ευκαιρία να ζήσουν και να δουλέψουν εδώ.\nΚαι ας έχουν μουντό ουρανό πάνω από το κεφάλι τους. Και ας πληρώνουν φόρους στη Μέρκελ. Και ας έχουν Τούρκο γείτονα.\nΘυμάμαι και κάτι άλλο, από εκείνο το πρώτο μου (από τα πολλά) ταξίδι στο Βερολίνο: την ακαταμάχητη ΑΕΚ του Γιάννη Ιωαννίδη.\nΟ αγώνας για τον οποίο μπήκα στο αεροπλάνο ήταν προημιτελικός της Ευρωλίγκας και η Ένωση χρειαζόταν νίκη για να προκριθεί στο Final-4 χωρίς το άγχος μίας do-or-die αναμέτρησης.\nΗ Άλμπα παραδόθηκε στη μοίρα της πριν καλά καλά συμπληρωθεί η γ’ περίοδος, αφού η ΑΕΚ της εποχής θύμιζε καλολαδωμένη μηχανή και ισοπέδωνε όποιον έβρισκε μπροστά της.\nΟ Σβέτισλαβ Πέσιτς πλησίασε τον «ξανθό» λίγο πριν τη λήξη του αγώνα και άπλωσε το χέρι για να τον συγχαρεί και να του ευχηθεί καλή τύχη στη Βαρκελώνη. «Not now, not now, after, after», του απάντησε ο παροιμιωδώς προληπτικός Ιωαννίδης.\nΧειραψίες πριν ακουστεί η κόρνα της γραμματείας απαγορεύονταν διά ροπάλου...\nΗ ΑΕΚ απέκλεισε στον ημιτελικό τη Μπένετον του Ζέλικο Ομπράντοβιτς, αλλά ηττήθηκε στον τελικό από την Κίντερ του Έτορε Μεσίνα. «Θα έδινα τα πάντα για ένα Κύπελλο Πρωταθλητριών», μου είχε πει σε μία από τις σπάνιες εξομολογήσεις του ο Ιωαννίδης λίγες μέρες πριν το Final-4. Δεν ήταν γραφτό του να το κατακτήσει.\nΗ ΑΕΚ του είχε Κακιούζη, Χατζή, Πρέλεβιτς, Τσακαλίδη, Άντερσον, Αλεξάντερ, Κολντεμπέλα, Λάσα, Άντερσεν, Λάρσεν, αλλά την τελευταία λέξη στο «Σαντ Τζόρντι» είπαν ο Ζόραν Σάβιτς, ο Πρέντραγκ Ντανίλοβιτς και ο Αντουάν Ριγκοντό.\nΑγχωμένη μέχρι ασφυξίας όπως όλες οι ομάδες του Ιωαννίδη σε ευρωπαϊκούς τελικούς, η ΑΕΚ πέτυχε μόλις 44 πόντους στον τελικό. Και δέχθηκε 58. Η άμυνα κερδίζει τα παιχνίδια, αλλά …όχι πάντα.\nΤο πιο πρόσφατο ταξίδι μου στο Βερολίνο ήταν για το χιλιοτραγουδισμένο Final-4 του 2009: Παναθηναϊκός, Ολυμπιακός, ΤΣΣΚΑ, Μπαρτσελόνα. Κατά τη γνώμη μου, αυτοί οι αγώνες αποτέλεσαν την καλύτερη διαφήμιση για το ελληνικό μπάσκετ και ταυτόχρονα το κύκνειο άσμα της «αγίας τριάδας» των Παπαλουκά, Διαμαντίδη, Σπανούλη.\nΜετά το Βερολίνο, οι τρεις τους δεν εμφανίστηκαν ποτέ ξανά στο ίδιο παρκέ εκτός ελληνικών συνόρων. Ούτε με την Εθνική ομάδα ούτε με φανέλες συλλόγων. Και ήσαν ακόμη στο άνθος της ηλικίας τους…\nΣτην ίδια πασαρέλα, της O2 Arena, έκαναν παρέλαση εκείνο το τριήμερο οι Ζήσης, Τσαρτσαρής, Φώτσης, Μπουρούσης, Χατζηβρέττας, Πρίντεζης, Βασιλόπουλος, Σχορτσανίτης, Πελεκάνος, Βουγιούκας: σύσσωμη σχεδόν η χρυσοποίκιλτη Εθνική Ανδρών της εποχής, μαζί με τον προπονητή του Βελιγραδίου και της Σαϊτάμα, Παναγιώτη Γιαννάκη!\nΔίπλα στους εκλεκτούς Ελληνόπαιδες, στήθηκαν στην αφετηρία οι χρυσοπληρωμένοι, παγκόσμιας κλάσης «γκασταρμπάιτερ» της κούρσας των εξοπλισμών: Ομπράντοβιτς, Γιασικεβίτσιους, Μπατίστ, Πέκοβιτς, Νίκολας, Τεόντοσιτς, Τσίλντρες, Βούιτσιτς, Γκρηρ, Πάργκο, Έρτσεγκ.\nΠώς λέμε Κούζμιτς και Στρόμπερι; Καμία απολύτως σχέση…\nΚαι διηγώντας τα να κλαις; Όχι ακριβώς. Επτά χρόνια μετά το μαγευτικό Final-4 του Βερολίνου, όπου διαγωνίστηκαν τέσσερις από τις κορυφαίες ομάδες της ιστορίας της Euroleague, θα ανεμίσει ξανά ελληνική σημεία στην απονομή του τροπαίου.\nΟ Γιάννης Μπουρούσης και ο Δημήτρης Ιτούδης επιστρέφουν στον τόπο του εγκλήματος για να θυμηθούν τον καταπληκτικό ημιτελικό του 2009, υπηρέτες έστω ξένων αφεντάδων. Ο Γιώργος Μπαρτζώκας και ο Κώστας Σλούκας φέρνουν μαζί τυος στο Βερολίνο όχι μόνο φλόγα, αλλά και την πείρα της κατάκτησης ευρωπαϊκών τροπαίων.\nΟλίγος Ολυμπιακός, ολίγος Παναθηναϊκός και στη μέση τέσσερις ομάδες που εμπιστεύτηκαν το know-how made in Greece για να πλησιάσουν στη γη της επαγγελίας.\nΉ μήπως είναι λιγότερο δικοί μας ο Ζέλικο Ομπράντοβιτς, ο Κάιλ Χάινς, ο Μίλος Τεόντοσιτς και ο Πέρο Άντιτς; Θα πέσει το «kalispera malaka» σύννεφο τις επόμενες ημέρες.\nΣτον πρώτο ημιτελικό θα αναμετρηθούν ελληνικά μυαλά, στον δεύτερο ελληνικά χέρια. Όπως και αν εξελιχθούν οι τέσσερις αγώνες, ένας Έλληνας θα ανεβεί στο υψηλότερο σκαλί του βάθρου το βράδυ της Κυριακής.\nΜόνο ο φουκαράς ο Ιωαννίδης δεν αξιώθηκε να το κερδίσει ποτέ, το ρημάδι. Τουλάχιστον ο Νίκος Γκάλης πάτησε την κορυφή της Ευρώπης με τη φανέλα της Εθνικής ομάδας…\nΈχει και τα θετικά της, η απουσία των ελληνικών ομάδων. Θα ζήσουμε αυτή τη φορά ήρεμο φάιναλ-φορ, χωρίς τον φόβο των αφιονισμένων χουλιγκάνων. Η ατμόσφαιρα το 2009 ήταν σχετικά πολιτισμένη, αλλά ας όψεται ο φόβος των αστυνομικών σκυλιών και των γερμανικών κελιών.\nΟι Γερμανοί ένστολοι αποδείχθηκαν φιλελεύθεροι όταν βρέθηκαν αντιμέτωποι με πταίσματα (όπως λ.χ. το κάπνισμα μπάφου στα ορεινά του γηπέδου…), αλλά για τους ταραξίες είχαν στρωμένο κοκκινοπράσινο χαλί που οδηγούσε απ’ευθείας στις ανήλιαγες κλούβες.\nΟ Ολυμπιακός φιγουράρει στην 4η θέση μεταξύ όλων των ομάδων στην Ευρώπη σε ό,τι αφορά τη δραστηριότητα στα social media, με τον Παναθηναϊκό να...\n23/05/18, 16:07| 69 Σχόλια


Οριστική και αμετάκλητη η κάθοδος του Γιώργου Σπαθή στο Δήμο Τρικκαίων - trikalaIN\nΟριστική και αμετάκλητη η κάθοδος του Γιώργου Σπαθή στο Δήμο Τρικκαίων\nΚάτι παραπάνω από βέβαιη, θα πρέπει να θεωρούμε την απόφαση του πρώην Δημάρχου Τρικάλων Γιώργου Σπαθή, να διεκδικήσει εκ νέου τον Δημαρχιακό θώκο της πόλης.\nΉδη ο ίδιος κινείται από τώρα σε προεκλογικούς ρυθμούς, συμμετέχοντας σε συζητήσεις και κάνοντας επαφές, προκειμένου να στελεχώσει το ψηφοδέλτιο του με άξια και αναγνωρισμένα άτομα στην Τρικαλινή κοινωνία.\nΌπως υπογράμμισε σε συνέντευξη που έδωσε πρόσφατα ο Γιώργος Σπαθής σε Τρικαλινή εβδομαδιαία εφημερίδα, η κάθοδος του στον Δήμο Τρικκαίων είναι αυτόνομη και ανεξάρτητη και μακριά από κομματικά χρίσματα και εξαρτήσεις.\nΕρωτώμενος για το τι είναι αυτό που τον κάνει να θέλει να κατέβει εκ νέου υποψήφιος Δήμαρχος, ο Γιώργος Σπαθής υπογράμμισε πως «από κάθε γωνία του δήμου μια φωνή ακούγεται παντού εγκατάλειψη, είναι τραγικό αυτό που συμβαίνει στον δήμο σήμερα. Δεν βλέπω καμία προσπάθεια αντιμετώπισης περιβαλλοντικών έργων και υποδομών, στην κοινωνική πολιτική και αλληλεγγύη στην βελτίωση της ποιότητας ζωής και της καθημερινότητας. Η πραγματική εικόνα και όχι η εικονική είναι ότι οι πολίτες περιμένουν σαν την «ανάσταση», να δούνε το δήμο, τις συνοικίες και τα χωριά έστω και για μικρόπαρεμβάσεις, να δούνε κάτι να αλλάζει».\nΟ κύβος ερρίφθη για τον Γιώργο Σπαθή και σίγουρα οι πολιτικές του κινήσεις και σχεδιασμοί το επόμενο διάστημα παρουσιάζουν, αν μη τι άλλο, έντονο ενδιαφέρον


΄΄ Και ένα μάρκο να ήταν΄΄του Μ. Γλέζου\nΗ ομιλία της Σοφίας Σακοράφα στην παρουσίαση του βιβλίου του Μανώλη Γλέζου ''Κι ένα μάρκο να ήταν'' :\nΘα ξεκινήσω προσπαθώντας να σχηματοποιήσω με το λόγο μου μια κινηματογραφική εικόνα, από τους κυνηγούς του Θόδωρου Αγγελόπουλου.\nΧιονισμένο τοπίο στο Βορά στην Ελλάδα του 1977 και από το βάθος έρχονται οι κυνηγοί, φίλοι από τα παλιά. Μπροστά ένας χωριάτης κρατάει τα σκυλιά.\nΞαφνικά μια φωνή ακούγεται με αντίλαλο.\nΟι κυνηγοί σπεύδουν, οι αρβύλες τους βυθίζονται άτσαλα στο χιόνι και φτάνουν στο κρίσιμο σημείο.\nΜπροστά κείτεται ένας αντάρτης ανάσκελα νεκρός.\nΕίναι ντυμένος με τη στολή του Δημοκρατικού Στρατού. Στο δεξί του χέρι κρατάει ακόμη ένα αυτόματο.\nΣτο στήθος του αντάρτη μια τεράστια πληγή από φρέσκο αίμα.\nΟι κυνηγοί μεταφέρουν το πτώμα του αντάρτη στο ξενοδοχείο.\nΞαπλώνουν το σώμα του σε ένα τραπέζι.\nΑπλώνεται ο φόβος.\nΠρόκειται για το φάντασμα της ιστορίας που έρχεται στο προσκήνιο και διεκδικεί τη θέση του στην ιστορία.\nΠρόκειται για τη θαμμένη ιστορία που τρομοκρατεί σταθερά αυτούς που την παραχάραξαν ή την έθαψαν κάτω από τόνους χιόνι.\nΣήμερα ένας άνθρωπος.\nΟ νέος της αποκαθήλωσης της σβάστικας.\nΟ άνθρωπος της αντίστασης.\nΟ άνθρωπος των εξοριών και των καταδικαστικών σε θάνατο αποφάσεων\nΟ άνθρωπος που αποτελεί τη ζώσα μνήμη και ταυτόχρονα την αντίσταση σε χρόνο ενεστώτα, ο Μανώλης Γλέζος είναι εδώ.\nΚαι φέρει μια κατακόκκινη πληγή.\nΤην πληγή του Δίστομου και των Καλαβρύτων,\nτην πληγή των εκτελέσεων και της Καισαριανής, την πληγή των στρατοπέδων συγκέντρωσης,\nτην πληγή των θυμάτων της πείνας,\nτην πληγή της καταλήστευσης του εθνικού πλούτου και της αρπαγής των πολιτιστικών και ιστορικών μας θησαυρών,\nτην πληγή που άνοιξε ο ναζισμός στην πατρίδα μας.\nΕίναι εδώ ο Μανώλης Γλέζος, με έναν, θα έλεγε κανείς, πολιτικό όρκο, που έχει κάνει πάνω από 70 χρόνια τώρα :\nNα διασαλεύει τις αισθήσεις του ελληνικού λαού, να πολιορκεί την αδικία,\nνα γκρεμίζει τα κάστρα της λησμοσύνης,\nνα διεκδικεί την ιστορία και από την ιστορία,\nνα αγωνίζεται με σθένος για τις ανεξόφλητες επιταγές της.\n΄΄ Και ένα μάρκο να ήταν΄΄..\nΟ τίτλος είναι η απάντηση στην ερώτηση που θέτει η ίδια η εξανθρωπισμένη ανθρωπότητα στο ερώτημα τι πρέπει να γίνει.\nΈνας τίτλος, που εάν τον έκανε κανείς στίχο, θα ήταν αυτός του Γιάννη Ρίτσου : αυτή η καρδιά δε βολεύεται παρά μόνο στο δίκιο.\n΄΄ Και ένα μάρκο να ήταν΄΄ πρόκειται μόνο για ένα βιβλίο;\nΌχι , φίλες και φίλοι,\nΣήμερα που η Ελλάδα υψώνει λευκή σημαία, παραδομένη στον πιο βαρύ χειμώνα από την κατοχή και τον εμφύλιο,\nπρόκειται για μια ιστορία αντίστασης στο άδικο, για μια ιστορία πολιτικής και ιστορικής δικαίωσης.\nΣήμερα, που οι κυβερνητικοί εταίροι, ως άλλοι κυνηγοί, συνθηκολογούν και πριν ακόμη καθαρογραφεί το Μνημόνιο ,\nέρχονται οι πράξεις νομοθετικού περιεχομένου ως το επιστέγασμα της μετατροπής της πατρίδας μας σε προτεκτοράτο και του λαού μας σε λεηλατημένο ιθαγενή, σήμερα που έρχεται το ξένο κεφάλαιο και καταλαμβάνει αναίμακτα τούτη τη φορά τα στρατηγικά υψώματα της πατρίδας μας και του λαού μας,\nτούτο το βιβλίο περιέχει σε κάθε σελίδα του ένα ΟΧΙ,\nπεριέχει σε κάθε σελίδα του ένα τεκμηριωμένο δίκιο,\nπεριέχει σε κάθε σελίδα του έναν ανένδοτο αγώνα,\nπεριέχει σε κάθε σελίδα του έναν οδηγό δράσης.\nΈτσι λοιπόν έχουμε στα χέρια μας, ένα μικρό μανιφέστο.\nΓιατί τι άλλο πρέπει να έχει ένα μανιφέστο στις μέρες μας, από το ΟΧΙ, την αντίσταση δηλαδή\nΑπό την τεκμηρίωση του δίκαιου που περικλείει αυτό το ΟΧΙ\nΑπό τον όρκο για ανένδοτο αγώνα ώστε να κατακτήσουμε το δίκαιο\nΚαι κυρίως από τον οδηγό δράσης για να φτάσουμε στο στρατηγικό μας στόχο, στο δίκαιο.\nΕίναι ένα μικρό μανιφέστο, ο συγγραφέας του οποίου, το απευθύνει στο λαό μας.\nΟ Γλέζος των μεγάλων αγώνων, χωρίς στιγμή να νιώθει ότι ξόφλησε το χρέος του απέναντι στην ιστορία, μας βάζει μπρος στην ιστορία, την κοιτά κατάματα, δεν επαιτεί τίποτε από τη Γερμανία, παρά απαιτεί όλα όσα μας ανήκουν.\nΚυρίως φροντίζει τα αιτήματα αυτών των μεγάλων αγώνων να μη μείνουν ανεπίδοτα.\nΜας τα εμπιστεύεται όχι σαν ιστορική αναφορά, όχι σαν ανεκπλήρωτο πόθο, αλλά με μια ξεκάθαρη αντίληψη :\nΜε την αντίληψη ότι την ιστορία και την υφιστάμεθα και τη δημιουργούμε και μάλιστα την υφιστάμεθα, με την παθητική έννοια της λέξης, στο βαθμό που αρνούμαστε να τη δημιουργήσουμε.\nΟ Μανώλης Γλέζος λοιπόν με ένα δίκιο που δε βρίσκεται απλώς μέσα στα ανθρώπινα μέτρα, αλλά τα ορίζει κιόλας, μας καλεί να γίνουμε εμείς τα πολιτικά και ιστορικά υποκείμενα, που θα αναιρέσουμε την τελεία από το τέλος της ιστορικής πρότασης.\nΜιας ιστορικής πρότασης που σύνταξαν οι κυβερνήσεις της Γερμανίας και την προσυπόγραψαν οι ελληνικές κυβερνήσεις.\nΟ τίτλος του βιβλίου έχει τις γνώστες τρεις τελείες : της συνέχειας, του αγώνα και της κατάκτησης.\nΣε αυτό μας καλεί, στην ιστορία του αγώνα, στην ιστορία της αγωνιστικής περιπέτειας που δεν τελειώνει ποτέ, παρά μόνο με τη δικαίωσή της.\nΤι σπουδαίο μάθημα ιστορίας στις μέρες μας, όταν από την άλλη πλευρά αυτή που καλούνται να τη γράψουν στέκουν ΄΄δειλοί, μοιραίοι και άβουλοι αντάμα ΄΄\nκαι επιτρέπουν στην κτηνώδη ιμπεριαλιστική δύναμη της Μερκελικής Ευρώπης\nνα διαγράφει το παρελθόν,\nνα καταστρέφει το παρόν\nκαι να υποθηκεύει το μέλλον.\nΤούτο το βιβλίο λειτουργεί σαν αυτό που έγραψε ο Λειβαδίτης\n«Κάποτε θα πάρουμε ένα γράμμα,\nθα 'ναι από μιαν άλλη εποχή,\nθα το ακουμπήσουμε στο τραπέζι αμήχανοι,\nθα σκεφτούμε πόσο είμαστε ακόμα ξένοι,\nοι λέξεις θα 'χουν γίνει φαντάσματα,\nστο δρόμο θα βρίσκεις καμιά φορά ένα επισκεπτήριο,\nαλλά δε θα 'χουμε μνήμη, τα καφενεία άδεια τοπία του υπερπέραν\n- και μόνον εγώ, τότε, ο τρελός θα σηκωθώ και θα φωνάξω: "σύντροφοι", σαν ν' απαντάω στην ατέλειωτη σιωπή...΄΄\nΤούτος ο τρελός ο Μανώλης Γλέζος σπάει την ατελείωτη σιωπή και φωνάζει ΄΄ σύντροφοι ΄΄.\nΌχι σαν απεύθυνση σε κομματικό ακροατήριο, αλλά σαν βαθιά γνώση ότι τούτες τις μέρες ο ένας τρέφει τον άλλο και τρεφόμαστε ο ένας από τον άλλον , σα σύντροφοι ζωής στον αγώνα για την ίδια τη ζωή.\nΟ Μανώλης Γλέζος μας φωνάζει ότι υπάρχει τρόπος να απαντήσουμε στην ατελείωτη σιωπή.\nΜπροστά μας δύο δρόμοι.\nΟ πρώτος είναι το φινάλε της ταινίας του Αγγελόπουλου, όπου οι κυνηγοί κοιτώντας φοβισμένοι των σώμα του αντάρτη αποφασίζουν.\nΚρατώντας την κουβέρτα με το πτώμα του αντάρτη περπατούν δύσκολα μέσα στο χιόνι και φτάνουν στο σημείο που το είχαν βρει.\nΣταματούν και το αφήνουν κάτω.\nΑρχίζουν με τα χέρια να σπρώχνουν το χιόνι που βρίσκεται γύρω του. Καλύπτουν το πτώμα λαχανιασμένοι.\nΟ αντάρτης εξαφανίζεται κάτω από το χιόνι.\nΤο τελευταίο χιόνι πέφτει πάνω στην κατακόκκινη πληγή.\nΟ χώρος ξαναβρίσκει την αρχική του αδιατάρακτη λευκότητα.\nΚαι έτσι η ιστορία, μαζί με τους λαούς της, μαζί με τους νεκρούς της, μαζί με τις ανεξόφλητες επιταγές της, θάβεται για μία ακόμη φορά.\nΚαι ξανάρχονται οι κατασκότεινες, οι νικημένες νύκτες.\nΟ άλλος δρόμος :\nΚαι ένα μάρκο να ήταν.\nΟ τίτλος της πατρίδας μας είναι αυτός.\nΚαι μια σπιθαμή να ήταν\nΚαι ένας νεκρός να ήταν\nΚαι ένα λιπόθυμο από την πείνα στο σχολείο παιδί να ήταν\nΚαι ένας καρκινοπαθής χωρίς πρόσβαση στην αγωγή του να ήταν\nΚαι μια οικογένεια άστεγη να ήταν…\nΤο πολιτικό χρέος είναι εδώ και ανήκει σε όλους μας.\nΚαι πρέπει να το αναλάβουμε όλοι μας.\nΑπό τις αποζημιώσεις και τις επανορθώσεις, λέξεις που δυστυχώς για τη νομική επιστήμη δεν αποτυπώνουν τον πόνο, την τραγωδία και το μέγα κακό που προκάλεσε ο ναζισμός στην πατρίδα μας\nΜέχρι το σημερινό πόνο και τη σύγχρονη τραγωδία, που προκαλεί η νεοφιλελεύθερη βαρβαρότητα στο λαό μας.\nΘέλουμε όλα όσα μας ανήκουν.\nΚαι μας ανήκει κυρίως η ζωή μας.\nΜας ανήκουν δύο ζωές :\nΜια για κάθε πατριώτη εκτελεσμένο από τους ναζί,\nΜία για κάθε νέο του Δίστομου, της Καισαριανής, των Καλαβρύτων\nΚαι άλλη μία γεμάτη, ολόκληρη ώστε, τώρα, εμείς, σε χρόνο ενεστώτα να κάνουμε τούτον τον κόσμο παράδεισο.\nΓια μας, για τα παιδιά μας, αλλά και για αυτούς που επειδή αγάπησαν πολύ τη ζωή, οι δυνάμεις του ολέθρου τους τη στερήσανε.


O πιο οικονομικός τρόπος να φορέσεις μια επώνυμη δημιουργία στις γιορτές - viralblog\nO πιο οικονομικός τρόπος να φορέσεις μια επώνυμη δημιουργία στις γιορτές\nΠοιου οίκου τις δημιουργίες θα επιλέγατε αν η τιμή τους δεν ήταν απαγορευτική; Καλύτερα να αρχίσετε να το σκέφτεστε σοβαρά γιατί, πλέον, υπάρχει τρόπος να φορέσετε τα πιο πολυτελή κομμάτια χωρίς να ξοδέψετε μια περιουσία.\nAlexander McQueen, Diane Von Furstenberg, Marc Jacobs, Michael Kors, Stella McCartney, Miu Miu. Να μερικοί από τους σχεδιαστές και τους οίκους που κρύβονται πίσω από τις πιο εικονικές εμφανίσεις των σταρ στο κόκκινο χαλί.\nΤα επώνυμα labels ανέκαθεν ήταν αυτά που έδιναν στιλιστική έμπνευση, αφού με τις δημιουργίες τους καθορίζουν τις τάσεις της μόδας συνολικά. Το κακό με αυτά είναι ότι, όσο όμορφα και δημιουργικά κι αν είναι, μάλλον ποτέ δε θα τα αποκτήσουμε κάποιο αυθεντικό κομμάτι όταν η τιμή τους ισοδυναμεί με το μισθό τριών full-time υπαλλήλων μαζί. Εν ολίγοις, είναι υπέροχα μεν, απλησίαστα δε. Η μήπως όχι;\nTo hookonchic.com είναι ένα ελληνικό site που κάνει ένα μικρό (ή, για μερικές μεγάλο) όνειρο, πραγματικότητα! Δίνει τη δυνατότητα να λάμψουμε μέσα σε δημιουργίες από τα επικρατέστερα ονόματα στο χώρο της μόδας, βρίσκοντας το αγαπημένο μας επώνυμο κομμάτι σε πολύ πιο φιλική τιμή από αυτή που θα δαπανούσαμε αν το αγοράζαμε.\nΔες πως θα νοικιάσεις επώνυμα φορέματα για τις γιορτινές σου εμφανίσεις και όχι μόνο στο bovary.gr.\nΣε μεταμόσχευση καρδιάς υπεβλήθη ο νικητής της Eurovision, Σαλβαντόρ Σομπράλ\nΑνδρέας Φουστάνος: Αυτό είναι το σπίτι που του πήρε η τράπεζα. Βίντεο\nΠιο δυστυχισμένα τα παιδιά με τα περισσότερα παιχνίδια σύμφωνα με έρευνα\nΠώς θα πεις αντίο για πάντα στα μαλλιά που φριζάρουν\nΘοδωρης Αθερίδης: Με είχαν διώξει από το σχολείο …\n«Παράτησα τους άντρες για να κάνω σεξ με φαντάσματα» -Μια περίεργη μαρτυρία [βίντεο]\nΧρωστούσα στους πάντες. Δεν μπορούσα να ζητάω κι άλλα λεφτά από τον πατέρα μου\nΣε μεταμόσχευση καρδιάς υπεβλήθη ο νικητής της Eurοvision. Τι ζήτησε από τους γιατρούς\nΕξάψεις εμμηνόπαυσης και νυχτερινή εφίδρωση: Ένας επικίνδυνος συνδυασμός για τις γυναίκες\nΜαρία – Ελένη Λυκουρέζου: Ετσι έμαθα ότι πέθανε η μητέρα μου


Σε καλό δρόμο - www.12sports.gr\n13:35 | Τρι 19 Ιαν, 2010\nΠραγματοποιήθηκε το απόγευμα της Δευτέρας η προγραμματισμένη συνάντηση των φορέων του μπάσκετ, υπό την αιγίδα του γενικού γραμματέα αθλητισμού, κ. Πάνου Μπιτσαξή. Η συνάντηση, στην οποία συμμετείχαν αντιπροσωπείες των προεδρείων του ΕΣΑΚΕ, της ΕΟΚ και του ΠΣΑΚ, ολοκληρώθηκε μέσα σε κλίμα σύγκλησης και αμοιβαίας κατανόησης. «Η αξιέπαινη πρωτοβουλία του γ.γ.Α. έχει ουσιαστικό χαρακτήρα και αυτό αποδεικνύεται απ’ το γεγονός πως απ’ την πρώτη συνάντηση μπήκαν οι βάσεις για να δοθούν λύσεις στα προβλήματα που αντιμετωπίζει το μπάσκετ. Ο κ. Μπιτσαξής δείχνει πως όχι μόνο επιθυμεί αλλά έχει και τον τρόπο να βάλει τα πράγματα στην σωστή τους κατεύθυνση», τόνισε ο πρόεδρος του Δ.Σ. του ΕΣΑΚΕ κ. Βασίλης Οικονομίδης.\nΟ Σύνδεσμος έβαλε, μεταξύ άλλων, στο τραπέζι το θέμα της λειτουργίας της Επιτροπής Επαγγελματικού Αθλητισμού, αλλά και εκείνο της αναδιανομής των εσόδων του ΟΠΑΠ.


Οι ερευνητές, με επικεφαλής τη δρα Άννα Μάρεϊ της Ιατρικής Σχολής του Πανεπιστημίου του Έξετερ και τον δρα Τζον Πέρι του Πανεπιστημίου του Κέμπριτζ, που έκαναν τη σχετική δημοσίευση στο περιοδικό γενετικής "Nature Genetics", ανέλυσαν γενετικά δεδομένα για σχεδόν 70.000 γυναίκες.\nΤα δύο τρίτα από αυτές τις περιοχές του DNA αφορούν γονίδια που φροντίζουν να διατηρούν υγιές το DNA, επιδιορθώνοντας τυχόν βλάβες του.\nΈτσι, όσο πιο υγιές παραμένει το DNA μιας γυναίκας, καθώς αυτή μεγαλώνει και συσσωρεύονται οι γενετικές βλάβες της, τόσο καθυστερεί η εμμηνόπαυσή της. Αυτό αφορά ιδίως την αποκατάσταση τυχόν γενετικών βλαβών στα ωάρια, πράγμα που επεκτείνει χρονικά την αναπαραγωγική ηλικία της γυναίκας.\nΕίναι γνωστό ότι το DNA κάθε ανθρώπου υφίσταται ζημιές λόγω της προχωρημένης ηλικίας, καθώς και διαφόρων τοξικών ουσιών, όπως ο καπνός του τσιγάρου. Έτσι, οι γυναίκες που καπνίζουν ή πίνουν πολύ αλκοόλ, εισέρχονται σε εμμηνόπαυση ένα έως δύο χρόνια νωρίτερα κατά μέσο όρο σε σχέση με τις μη καπνίστριες.\nΤα ανθρώπινα κύτταρα διαθέτουν μηχανισμούς επιδιόρθωσης των γενετικών βλαβών, αλλά όταν συσσωρευθούν πολλές βλάβες στο DNA, τότε τα κύτταρα πεθαίνουν.\nΗ ικανότητα μιας γυναίκας να 'πιάσει' παιδί, αρχίζει να μειώνεται περίπου δέκα χρόνια πριν την εμμηνόπαυση.\nΗ Μάρεϊ εξέφρασε την αισιοδοξία ότι η νέα έρευνα θα βοηθήσει στην ανάπτυξη νέων θεραπειών για την αποφυγή της πρόωρης εμμηνόπαυσης.\nΕξάλλου, προηγούμενες μελέτες έχουν δείξει ότι μια πρόωρη εμμηνόπαυση μειώνει τον κίνδυνο εμφάνισης καρκίνου του μαστού (λόγω μικρότερης έκθεσης της γυναίκας στην ορμόνη οιστρογόνο) και η νέα έρευνα το επιβεβαιώνει πλέον μέσω και γενετικών δεδομένων.\nΟι ερευνητές υπολόγισαν ότι για κάθε έτος που αρχίζει αργότερα η εμμηνόπαυση, αυξάνεται ο κίνδυνος εμφάνισης καρκίνου του μαστού κατά 6%.